
DE  SPATIO  APUD  LEIBNITIUM 


PROCEMIUM 


Obscura  et  incerta  admodum  videtur  esse  Leibnitii  de  spatio 
doctrina,  quam  in  nullo  ejus  opere  plenissime  expositam  inve- 
nies.  Vix  materiam  attigit  in  libro  qui  inscribitur  Nouveanx 
Essais;  ferme  nulla  mentio  est  spatii  in  Theodicsea  vel  Mona- 
dologia;  ex  epistolis  plura  documenta  comperire  est  nec  tamen 
ea  quse  rem  penitus  perspicuam  faciant.  Amplior  disceptatio  in 
litteris  continetur  quas  Leibnitius  cum  Clarkio  commutavit, 
morte  scriptoris  infeliciter  intercisa. 

Atqui  maximi  momenti  habenda  est  ea  pars  Leibnitianse  phi- 
losophise.  Spatium  enim  et  in  natura  rerum  et  in  mente  humana 
extensioni  arctissime  connectitur  quam  Gartesius  asseruerat  esse 
materiae  essentiam  :  Leibnitius  contra  extensionem  nihil  nisi  phse- 
nomenon  esse  praedicat;  unde  inferri  posse  videtur  spatium  non 
ad  substantias  seu  monades  sed  ad  phaenomena  id  est  percep- 
tiones  monadum  tantum  pertinere.  Quocl  si  ita  sit,  jam  fit  Leib- 
nitii  de  spatio  doctrina,  ut  liquebit  ulterius,  JEsllieticse  Transcen- 
dentali  proxima;  nec  dubium  est  tamen  Kantium  Leibnitio  se 
adversum  intendisse,  quippe  qui  in  Rationis  Purse  Critica  plu- 
rimis  locis  declarandum  curaverit  quantum  inter  hanc  et  illam 
discrepet.  Pretium  est  igitur  operse  veram  Leibnitii  sententiam 
de  spatii  natura  indagare  et  quantum  vires  suppeditent  explicare, 
si  volumus  intelligere  quem  gradum  inter  Cartesium  et  Kantium 
Leibnitius  in  hoc  philosopbiae  loco  obtinuerit. 

Quod  spem  bonam  investigantibus  addere  potest,  Leibnitio 
F.  Boirac.  1 


saltem  sua  videbatur  esse  clarissima  etcertissimadoctrina.  «  Tam 
bene,  ait,  velim  dicere  posse  quid  sit  febris  aut  aliquis  alius 
morbus  quam  censeo  naturam  spatii  esse  explicatam  *.  »  Pos- 
sumus  ergo  conjicere  philosophum  nostrum  prorsus  rem  perpen- 
disse  nec  temere  quoecumque  de  ea  dixit  enuntiavisse  :  unde 
fiducia  oritur,  si  ejus  dicta  satis  studiose  colligimus  et  inter  se 
conferimus  necnon  secundum  principia  universse  quam  amplexus 
est  philosophise  interpretamur,  non  defuturam  nobis  Leibnitianae 
doctrinae  de  natura  spatii  intelligentiam. 


1.  Nouveaux  Essais,  lib.  II,  cap.  xvm,  §  15.  Erdm.,  p.  240. 


GAPUT  PRIMUM 


DEFINITIONES  SPATII  COLLIGUNTUR  ET  INTER  SE  CONFERUNTUR 


Ut  plerumque  fit,  Leibnitii  de  spatio  doctrina  primum  impli- 
cita  est  in  latiore,  scilicet  de  substantiae  natura  et  essentia  mate- 
riae;  nec  mirum  est  quod  in  prioribus  ejusoperibus  nullam  spatii 
defmitionem  nec  mentionem  quidem  reperiamus.  Posito  tamen 
hoc  principio  extensionem  nequaquam  materiae  essentiam  esse 
nec  substantise  sed  potius  phsenomeni  nomen  mereri,  haud  aliter 
evenire  poterat  quin  serius  aut  citius  ad  scrutandam  spatii 
naturam  philosophus  noster  devocaretur,  ad  quod  plurimum  con- 
tulerunt  non  modo  naturalis  propriarum  sententiarum  processus 
sed  etiam  aequalium  philosophorum  quaestiones  et  objectiones 
nunc  ista  nunc  illa  explicari  postulantium. 

In  litteris  ad  Arnaldum  missis  nonnulla  doctrinse  lineamenta 
inchoantur  :  non  existere  spatium  objective,  ut  verbo  Kantii  utar, 
sed  tantum  in  phaenomenis  menti  humanse  datis  nec  ab  ipsis  phse- 
nomenis  separari  posse  nisi  per  intellectus  abstractionem  Leibni- 
tius  pluribus  locis  asseverat  :  «  Materiam  nihil  aliud  esse  nisi 
merum  phoenomenon  aut  speciem  bene  fundatam,  sicut  etiam 
spatium  et  tempus  1  ».  —  «  Motum  quatenus  est  tantum  modifi- 
catio  extensionis  et  vicinitatis  aliquid  imaginarium  involvere. » 

In  epistola  ad  Basnagium  2,  adumbratur  defmitio  spatii  quum 
in  ea  legimus  «  concipi  extensionem  concipiendo  ordinem  in 
coexistentibus,  non  tamen  ita  ut  ea  concipiatur,  vel  spatium  uti- 
que,  ad  modum  substantise  ». 

Quatuor  abhinc  annis,  in  responsione  ad  Baylium,  postquam 
refertur  spatium  ab  Hobbes  definitum  esse  phantasma  existentis, 
tum  primum  apparet  Leibnitiana  definitio  :  «  Letendue  est  Vordre 

1.  Correspondance  de  Leibniz  et  d^Arnauld,  edit.  Janet,  I,  p.  674. 

2.  Leibnitii  op.  Erdm.,  p.  153. 


des  coexistences  possibles,  comme  le  temps  est  Vordre  des  possibi- 
lites  inconstantes,  mais  qui  ont  pourtant  de  laconnexion,  de  sorte 
que  ces  ordres  cadrent  non  seulement  a  ce  qui  est  actuellement, 
mais  encore  d  ce  qui  pourrait  etre  mis  d  la  place,  comme  les  nom- 
bres  sont  indifferents  d  tout  ce  qui  peut  etre  res  numerata1.  »  — 
Notandum  est  in  illa  definitione  extensionem  pro  spatio  accipi  tan- 
quam  unum  pro  altero  verbum  haberi  possit. 

Similiter  in  opere  cui  titulus  Nouveaux  Essais,  extensio,  locus 
et  spatium  inter  se  sequiparantur.  Ita  in  sententia  jam  superius 
memorata  «  naturam  spatii  plenius  esse  explicatam  quam  febris 
aut  alicujus  alius  morbi  »  continuo  subjicitur  «  extensionem  esse 
abstractam  ab  extenso;  extensum  autem  continuum  esse  cujus 
partes  coexistunt  vel  simul  existunt  »  ita  ut  intelligatur  exten- 
sionem  idem  esse  atque  spatium.  In  capite  subscquenti  2  locus 
dicitur  nihil  aliud  esse  quam  ordo  coexistentium  %  quod  jam  dic- 
tum  est  de  extensione,  quod  mox  dicetur  de  spatio. 

Attamen  in  scriptis  quae  sequuntur  de  spatio  unice  praedicatur 
satis  nota  definitio  :  «  esse  ordinem  coexistendi  »,  videlicet  in 
tertia  decima  ad  patrem  Des  Bosses  epistola  4.  Item  in  vicesima  :) 
ad  eumdem  asserit  Leibnitius  cc  spatium  fieri  ordinem  coexisten- 
tium  phsenomenorum,  ut  tempus  successivorum,  si  quis  omnia 
phsenomena  explicare  conetur  per  solas  monadum  perceptiones 
inter  se  conspirantes,  seposita  substantia  corporea  »  :  quae  verba 
nobis  gravissima  animi  adversione  digna  esse  videntur. 

QuodsivenimustandemadepistolasinterGlarkiumetLeibnitium 
missas,  eadem  definitio  redit  sed  latius  et  fortasse  clarius  enuntiata. 
((  Pour  moifai  marque  plus  oVune  fois  que  jetenais  Vespace  pour 
quelque  chose  de  purement  relatif,  comme  le  temps;  pour  un  ordre 
des  coexistences.  comme  le  lemps  est  un  ordre  des  successions.  Car 
Vespace  marque,  en  termes  de  possibilite,  un  ordre  des  choses  qui 
exislent  en  meme  temps,  en  tant  qiVelles  existent  ensemble,  sans 
entrer  dans  leurs  manieres  d"exisler.  Et  lorsquon  voit  plusieurs 
choses  ensemble,  on  s'apercoit  de  cet  ordre  dcs  choses  entre  elles().  » 

Glarkio  objicienti  non  spatium  pendere  ab  ordine  vel  situ  vel 

1.  Erdmann,  p.  189. 

2.  Nouveaux  Essais,  lib.  II,  cap.  xxiii,  p.  19.  Erdm.,  p.  273. 

3.  Le  lieu  n'etant  qu'un  ordre  des  coexistants.  —  Gf.  Gerhardt,  t.  II,  p.  221. 
«  Extensio  nihil  aliucl  esse  videtur  quam  continuus  ordo  coexistendi,  ut  tem- 
pus  continuus  ordo  existendi  successive.  »  Leibnitius  ad  Bolderium  (1100).  — 
Cf.  ibid.,  t.  II \,  p.  G12  ct  622.  Leibnitius  ad  Rsemundum  (1714). 

4.  1709.  Erdm.,  p.  461.  —  Gerhardt,  t.  II,  p.  379,  LVI. 

5.  1712.  Erdm.,  p.  682.  —  Gerhardt,  t.  II,  p.  450,  XCV. 

6.  Troisidme  ecrit,  4.  Erdm.,  p.  752. 

existentia  corporum  respondet  Leibnitius  :  «  II  est  vrai  qxCxl  ne 
depend  point  aVune  telle  situation  des  corps  ;  mais  il  est  cel  ordre 
qui  fait  que  les  corps  sont  situables,  etpar  lequel  ils  onl  une  situa- 
tioyi  entre  eux  en  existant  ensemble.  »  Quae  definitio  aliquid  novi 
addere  videtur  prioribus,  nempe  situm  vel  possibilitatem  situs 

At  locus  maximus,  quem  attentissime  perpendere  debemus  si 
rem  enodare  volumus,  in  Quinto  Scripto  continetur  sub  septimo 
quadragesimo  paragrapho  qui  sic  incipit  : 

((  Voici  comment  les  hommes  viennent  «  se  former  la  nolion  de 
Vespace.  » 

Hic  infra  legi  potest  nam  longior  est  ut  totus  referri  possit  in 
hac  brevi  definitionum  recensione  2. 

Ex  quo  tamen  aliee  spatii  defmitiones  extrahi  possunt :  «  spatium 
esse  quod  omnia  loca  comprehendit,  vel  quod  resultat  ex  omnibus 
locis  simul  sumptis;  locum  autem  esse  quod  idem  cst  in  diversis 
temporis  momentis  diversis  existentibus,  quando  eorum  rationes 
coexistendi  omnino  conveniunt  cum  certis  aliis  existentibus  quse 
fixa  mansisse  intra  hoc  tempus  videantur  ».  —  Sed  non  eae  sunt 
quee  facile  intelligantur  nisi  cum  integra  Leibnitii  pagina  confe- 
rantur  :  quod  quidem  in  sequentibus  capitibus  prosequi  nobis 
licebit. 

Denique  in  eodem  scripto,  sed  ulterius  3,  Leibnitius,  urgente 
Clarkio,  ad  definitionem  novissimam  venit  qua  emendat  ac  per- 
ficit  priorem  :  ((  Je  ne  dis  point  que  Vespace  soit  un  ordre  ou  une 

1.  Omittimus  istam  quae  redit  ad  priores  :  «  J'ai  demontre  qae  Vespace  ?Cest 
autre  chose  qiCun  ordre  de  Vexistence  des  choses  qui  se  remarque  dans  leur 
simultaneite.  »  Cinquidme  ecrit,  29.  Erdm.,  p.  766. 

2.  Voici  comment  les  hommes  viennent  d  se  former  la  notion  de  Vespacc.  Ils 
considerent  que  plusieurs  choses  existent  d  la  fois,  et  ils  y  trouvent  un  certain 
ordre  de  coexistence  suivant  lequel  le  rapport  des  uns  et  des  autres  est  plus 
ou  moins  simple.  Cest  leur  situation  ou  distance.  —  Lorsqriil  arrive  quun  de 
ces  coexistants  change  de  ce  rapport  d  une  multitude  dlautres,  sans  qiCils  en 
changent  entre  eux;  et  qiiun  nouveau  venu  acquiert  le  rapport  tel  qu'il  avait 
eu  avec  cVautres;  on  dit  qiCil  est  venu  d  sa  place,  et  on  appelle  ce  changement 
un  mouvement  qui  est  dans  celui  oii  est  la  cause  immediate  du  changement.  Et 
quand  plusieurs  ou  meme  tous  changeraient  selon  certaines  regles  connues  de 
direction  et  de  vitesse,  on  peut  toujours  determiner  le  rapport  de  situation  que 
chamn  acquiert  d  chacun,  et  mime  cehti  que  chaque  autre  aurait  ou  qiCil  aurait 
a  chaque  autre,  sHl  rtavait  point  change  ou  s'il  avai-t  autrement  change.  Et 
supposant  ou  feignant  que  parmi  les  coexistants,  il  y  ait  un  nombre  suffisant 
de  quelques-uns,  qui  n'aient  point  eu  de  cliangement  entre  eux,  on  clira  que 
ceux  qui  ont  un  rapport  d  ces  existants  fixes  teU  que  cVautres  avaient  aupa- 
ravant  d  eux  ont  eu  la  mCme  place  que  ces  derniers  avaient  eue.  El  ce  qui 
comprend  toutes  ces  places  est  appele  espace.  —  V.  reliqua,  edit.  Janet,  p.  659, 
660,  661. 

3.  Cinquieme  tcrit,  §  104.  Erdm.,  p.  775. 

situation  qui  rend  les  choses  situables,  ce  serait  parler  galima- 
tias...\  mais  un  ordre  des  situations  ou  selon  lequel  les  situations 
sont  rangees,  et  que  Vespace  abstrait  est  cet  ordre  des  situations 
concues  conime  possibles.  » 

Quod  si  nunc  omnia  ista  colligimus  et  ad  unam  formulam  redi- 
gere  conamur,  spatium  defmiri  posse  videtur  :  ordo  quidam 
coexistentium  rerum  vel  potius  phsenomenorum,  secundum  quem 
situm  habent  inter  se  aut  situabilia  sunt,  ita  ut  universitas  situum 
etiam  possibilium  hoc  ipso  ordine  contineatur.  —  Quae  quidem 
defmitio  pene  singulis  verbis  explicanda  est  ut  satis  clara  fiat,  ea 
est  tamen  quse  primo  adspectu  pleniorem  se  significet  quam  jejuna 
illa  priorum  Leibnitii  operum  :  spatium  est  ordo  coexistendi. 

At  plurima  nobis  prius  evolveeda  sunt  quam  Leibnitii  de 
spatio  doctrina  eluceat.  Primum,  quid  sibi  volunt  heec  verba  : 
ordo,  coexistentia ,  situs,  quorum  summa  constat  ipsa  spatii 
defmitio?  —  Deinde  an  distinguenda  sunt  duo  spatii  genera, 
unum  concretum,  alterum  abstractum,  ut  sequi  videtur  ex  verbis 
Leibnitii  modo  citatis?  —  Denique,  quid  distat  inter  extensi6nen 
et  spatium,  quse  auctor  noster  nunc  miscere  nunc  discernere 
quasi  fortuito  videtur?  —  Tria  hsec  perscrutemur  donec  liceat 
metaphysica  spatii  principia  inquirere. 


CAPUT  SEGUNDUM 


QUID  SIBI  VELINT   «   ORDO,   COEXISTENTIA,   SITUS  » 


Quum  breviter  contrahi  possit  Leibnitiana  spatii  defmitio  in 
hanc  formulam  :  «  spatium  est  ordo  quidam  coexistentium  secun- 
dum  quem  situm  habent  inter  se  »,  primumdiscutiendus  est  sensus 
trium  verborum  quibus  ea  continetur  :  scilicet  ordinis,  coexisten- 
tise  et  situs. 

I.  Ni  fallimur,  non  hic  ordo  communi  sensu  intelligi  debet  sed 
quasi  peculiari,  quatenus  ad  proprium  Leibnitianae  philosophise 
sermonem  referendus  esse  videtur.  Ex  pluribus  enim  locis  con- 
jici  potest  ordinem  esse  apud  Leibnitium  unam  ex  principibus 
intehectus  humani  categoriis,  si  quidem  assueto  Aristotelis  et 
Kantii  vocabulo  uti  licet.  Unde  necesse  est  paucis  explicare  quid 
Noster  de  notione  ordinis  censuerit. 

In  opere  cui  titulus  Nouveaux  Essais  1  comprobat  dividi 
objecta  humanae  cogitationis  inter  «  substantias,  modos  et  rela- 
tiones»;  qualitates  quidem  nihil  aliud  esse  dicit  nisi  modifica- 
tiones  substantiarum ;  ab  intellectu  superadjici  relationes.  Quae 
autem  suntaut  comparationis  aut  concursus.  Priores  pertinent  ad 
convenientiam  aut  disconvenientiam  quibus  includuntur  simi- 
litudo,  aequalitas,  inaequalitas,  etc.  Posteriores  implicant  aliquam 
connexionem  (liaison)  ut  causae  et  effectus,  totius  et  partium,  situs 
et  ordinis,  etc.  2. 

Est  igitur  ordo  species  queedam  relationis,  sed  species,  ut  ita 
dicam,  eminens;  namque  alias  Leibnitius  relationes  et  ordines 
consociat  tanquam  pares,  quum  dicit :  «  Les  relations  et  les  ordres 
ont  quelque  chose  de  Vetre  de  raison,  quoiqu'ils  aient  leur  fonde- 
ment  dans  les  choses  3.  » 

1.  Nouv.  Essais,  lib.  II,  cap.  xn,  §  3.  Erdm.,  p.  238. 

2.  Ibid.,  cap.  xi,  §  4.  Erdm.,  p.  236. 

3.  ibid.,  cap.  xxv,  §  1.  Erdm.,  p.  276. 

Atqui  ordo  videtur  esse  non  relatio  unica  inter  duos  terminos 
inter  se  connexos  vel  concurrentes,  sed  potius  relatio  multiplex 
inter  plures,  vel  systema  quoddam  relationum,  ut  liquet  ex  ista 
Leibnitii  enuntiatione  :  esse  exempla  relationis  inter  plurimas  res 
simul  sumptas,  ut  videlicet  ordinis  vel  arboris  genealogicae  quae 
exprimunt  situm  et  connexionem  omnium  terminorum  aut  sup- 
positorum  *. 

Ita  non  modo  spatium,  sed  tempus,  numerorum  series,  et  gene- 
raliter  quselibet  summa  rerum  quse  inter  se  relatione  certa  connec- 
tuntur  inter  ordines  jure  haberi  possunt.  Ipsa  arbor  genealogica 
exemplum  ordinis  est  quod  Leibnitius  rursus  proponit  quadrage- 
simo  illo  paragrapho  quinti  ad  Clarkium  scripti,  de  quo  supra 
dictum  est  :  notat  enim  excogitari  posse  ordinem  lineis  genealo- 
gicis  constantem  quarum  mensurae  numero  generationum  conve- 
nirent  in  quo  singulae  personae  suum  quaeque  locum  haberent. 

Duse  sunt  autem  proprietates  ordinum  quibus  attendendum  est. 

Primum  tot  species  ordinum  distingui  possunt  quot  relationum 
quibus  termini  vel  supposita  inter  se  connectantur.  Ita,  quum 
concipis  systema  personarum  inter  se  connexarum  relatione  con- 
sanguinitatis,  concipis  eum  ordinem  qui  vocatur  arbor  genealo- 
gica;  quum  systema  rerum  inter  se  connexarum  relatione  suc- 
cessionis,  concipis  eum  ordinem  qui  vocatur  tempus,  relatione 
coexistentise  spatium,  et  sic  de  ceteris.  —  Attamen  omnes  species 
ordinum  inter  se  conveniunt  et  ut  ita  dicam  sub  uno  et  eodem 
conceptu  subsumi  possunt,  unde  fit  ut  natura  obscurioris,  vide- 
licet  spatii,  declarari  facilius  possit,  si  cum  alio  conferas,  videlicet 
serie  numerorum  vel  arbore  genealogica,  cujus  naturam  per- 
scrutari  in  promptu  sit. 

Deinde,  quamvis  ordines  non  revera  separari  possint  a  rebus 
ordinatis,  tamen  in  mente  nostra  per  abstractionem  separari  pos- 
sunt,  ita  ut  fiant  receptaculis  similes  quae  vel  vacua  vel  plena 
pariter  existunt  rebus  intus  componendis  aut  compositis  praepa- 
rata.  Ita  series  numerorum,  etsi  nihil  est  absque  rebus  nume- 
ratis,  iis  tamen  prseesse  et  superesse  in  cogitatione  humana  vide- 
tur.  —  Atqui  in  eodem  ordine  res  multae  variaeque  diversis 
momentis  possunt  contineri  quasi  ordo  maneat  semper,  res 
autem  fluant.  —  Unde  Ordo  nobis  videtur  categoria  qusedam 
media  inter  Attributum  et  Substantiam  :  concipitur  enim  ut 
nescio  quae  res  per  se  subsistens  ac  nihilominus  ceteris  omnibus 
rebus,  modorum  instar,  applicabilis. 

i.  Nouv.  Essais,  lib.  II,  cap.  xxv,  §  6.  —  Cf.  cap.  vm,  §  13  :  11  y  «...  une 
maniere...  de  rapport  tfordre. 


—  y  — 


Concludamus  igitur  conceptum  ordinis  esse  simul  collectivum, 
abstractum  et  universalem :  — collectivum,  quia  necessario  includit 
multitudinem  terminorum  quorum  quisque  rursus  multitudinern 
relationum  includit,  —  abstractum,  quia  prorsus  omittit  omnes 
proprietates  ac  relationes  singulares  terminorum,  sola  ratione  ha- 
bita  proprietatum  ac  relationum  quarum  gratia  in  i.pso  ordine 
omnes  continentur,  —  universalem  denique,  quia  indiscriminatim 
applicari  potest  terminis  quibuscumque,  sive  sint  sive  esse  pos- 
sint,  dummodo  fundamentalem  relationem  prsebeant. 

II.  Quum  sit  spatium  non  ordo  quilibetsed  ordo  coexistentium, 
nunc  quaerendum  est  quid  sit  coexistere. 

Primum  autem  occurrit  coexistentiam  esse  speciem  relationis, 
ejus  scilicet  generis  quod  Leibnitius  relationem  concursus  nun- 
cupat  quodque,  ut  ait,  aliquam  implicat  connexionem  l. 

At  relatio  coexistentium  tribus  modis  concipi  potest  quos  Leib- 
nitius  quidem  satis  distinguere  non  videtur  :  liceat  eos  brevitatis 
causa  nominare  metaphysicum  vel  essentialem,  chronologicum 
vel  temporalem,  geometricum  vel  spatialem. 

Duae  res  essentialiter  vel  metaphysice  coexistunt  quum  natura 
vel  existentia  unius  naturam  existentiamve  alterius  implicat  ac 
vicissim  ita  ut  una  sine  altera  nec  concipi  nec  esse  possit.  Sic  in 
triangulo  coexistunt  triplicitas  angulorum  ac  triplicitas  laterum, 
sic  etiam  in  Deo  coexistunt  attributa  metaphysica  et  moralia.  Imo 
jure  dici  posset  omni  notioni  sive  essentise  ejusmodi  coexisten- 
tiam  competere,  quum  constet  omnis  notio  vel  essentia  ex  plu- 
ribus  elementis  inter  se  connexis  ac  necessario  coexistentibus.  — 
Eo  sensu  coexistentiam  intelligebat  Lockius,  ut  memorat  Leibni- 
tius,  qui  eam  definit  «  connexionem  existentise  ».  —  Nec  neces- 
sario  ista  refertur  ad  tempus,  etsi  difficillime  concipimus  duas  res 
essentialiter  coexistere  nisi  pariter  imaginemur  eas  coexistere  in 
tempore ;  eo  magis  quod  coexistentia  temporalis  ssepissime  alteram 
consequitur  et  denotat. 

Coexistentia  autem  temporalis  de  rebus  quae  simul  existunt 
dicitur  sicuti  prior  de  rebus  quse  existunt  una,  nec  ad  priorem 
omnino  redigi  posse  videtur.  Namque  inter  res  quse  simul  exis- 
tunt,  aliae  necessario,  alise  quasi  fortuito  casu  in  eodem  temporis 
momento  conveniunt.  Ita  multiplices  effectus  unius  causse  non 
modo  inter  se  coexistunt  sed  etiam  cum  innumeris  ceterarum 
causarum  effectibus  nequaquam  ab  illa  pendentium.  Atque  hic 
dubitari  potest  an  ita  res  inter  se  temporaliter  coexistere  possint 

i.  Cf.  Nouv.  Essais,  lib.  II,  cap.  xi,  §  4,  et  lib.  IV,  cap.  I,  §  3.  Erdm.,  p.  237 
et  337. 


—  10  — 


nisi  in  una  mentis  humanee  quasi  contemplatione  contineantur. 
Certum  est  utique  non  effici  spatium  sola  coexistentia  temporali 
non  magis  atque  essentiali  :  pone  enim  vel  plurima  in  Deo  attri- 
buta  vel  plurimos  sensus  in  mente  humana,  non  ideo  spatium 
constituunt  1  quippe  quse  non  dici  possint  inter  se  situm  habere 
nec  prope  vel  procul  alia  cum  aliis  coexistere. 

Non  est  ergo  spatium  ordo  qualiscumque  coexistentium  sed 
ordo  quidam  secundum  quem  coexistentia,  ut  ait  Leibnitius, 
situabilia  sunt.  Ecquis  autem  jure  contendat  hanc  defmitionem 
nihil  aliud  esse  nisi  TauToXoyixv,  quasi  dicamus  spatium  esse 
ordinem  rerum  quae  coexistunt  in  spatio?  —  Oportet  igitur  ut 
tertium  coexistendi  genus,  scilicet  geometricum  vel  spatiale, 
excutiamus. 

III.  Quis  sit  proprius  coexistendi  modus  in  spatio  ex  septimo 
quadragesimo  illo  numero  quinti  ad  Glarkium  scripti  exploran- 
dum  est  «  Homines  considerant  plura  simul  existere  in  quibus 
inveniunt  ordinem  quemdam  coexistendi  secundum  quem  relatio 
aliomm  ad  alia  est  magis  minusve  simplex.  Hic  est  eorum  situs 
vel  distantia  (Cest  leur  situation  ou  distance).  »  —  Itaque,  ut  sint 
in  spatio,  non  satis  est  res  coexistere  :  oportet  ut  situm  inter  se 
habeant  aut  distent  magis  minusve  alise  ab  aliis  :  hoc  enim  differt 
situs  a  mera  coexistentia  quod  plures  gradus  vel  quantitatem 
involvit  dum  res  quse  tantum  coexistunt  omnes  seque  inter  se 
coexistunt.  —  Quamvis  autem  Leibnitius  inter  situm  et  distantiam 
nullum  discrimen  in  loco  citato  statuat,  ex  sequentibus  inferri 
tamen  potest  situm,  etsi  non  a  distantia  separetur,  ab  ea  tamen 
distinguendum  esse  ut  relativa  proprietas  distingui  debet,  etsi 
non  separari  potest,  a  relatione  in  qua  fundata  est.  Gertum  est 
saltem  situm  rei  cuju.scumque  determinatum  esse  relationibus 
distantise  quas  habet  ipsa  cum  sufficienti  numero  aliarum  rerum 
coexistentium.  Quod  si  secundo  temporis  puncto  non  easdem 
habet  relationes,  dicitur  mutavisse  situm  vel  locum  suum,  aliis 
verbis  motam  esse;  ac  si  alia  res  habet  forte  cum  ceteris  easdem 
distantise  relationes  quas  prior  habuit  nec  jam  habet,  dicitur  ista 
occupare  situm  prioris  vel  esse  in  eodem  loco.  Summa  ergo 
harum  distantiae  relationum  videtur  tanquam  proprietas  certa  et 
immutabilis  quam  diversa  supposita  vicissim  induunt,  et  hsec 
vocatur  situs  vel  locus.  Nihil  aiiud  est  ergo  spatium  quam  univer- 

1.  Cf.  Gerhardt,  t.  II,  p.  183.  «  Nec  putem  extensionis  conceptum  esse 
primitivum...  cum  resolvatur  in  pluralitatem  quam  communem  habet  cum 
numero,  continuitatem  quam  cum  tempore,  coexistentiam  quam  cum  rebus 

etiam  non  extensis.  »  Leibnitius  ad  Bolderium. 

sitas  situum  vel  locorum  possibilium.  Nec  ut  concipiamus  locum 
et  spatium  necesse  aliquid  excogitare  absolutum  extra  res  ipsas 
quarum  situs  consideratur. 

Sed  ex  hac  analysi  intelligere  possumus  errores  quibus  homines 
de  natura  spatii  obnoxii  sunt.  Nam  spatiurn  ponitur  ut  res  per  se 
existens  nec  pendere  videtur  a  corporibus  quse  ipsum  irnplent 
aut  moventur  in  ipso.  Corpora  movendo  non  sccum  spatium 
abripiunt,  nec  si  aboleas,  spatium  simul  abolebitur.  Aliunde 
spatium  corporibus  suas  proprietates  communiai*  iisque  omnino 
penetratur  ac  commensuratur,  medium  quiddam ,  ut  supra  dixi- 
mus,  inter  attributum  et  substantiam.  Revera,  nihil  aliud  est  nisi 
systerna  relationum,  sed  quum  relationes  certae  sint  et  immu- 
tabiles,  per  abstractionem  secernuntur  a  suppositis  in  quibus 
existunt,  et  perpetuis  rerum  atque  phaenomenorum  mutationibus 
tanquam  immobiles  opponuntur.  —  Adde  quod,  ut  dicit  Leibni- 
tius,  mobilia  soepe  vestigium  relinquunt  in  immobilibus  per 
quae  motum  suum  exercent  :  unde  imaginantur  homines  aliquid 
tanquam  vestigium  manere,  etiam  quum  nihil  sit  irnmobile;  at 
res  prorsus  frctitia  est  constatque  tantum  veritate  relationum. 

Non  tamen  per  hanc  analysim  omnes  diffrcultates  sublatae  sunt 
sed  potius  dilatae  videntur,  nam  plura  restant  enodanda. 

Primum,  an,  ut  Glarkius  objicit,  ipse  ordo  locorum  secundum 
quem  corpora  coexistunt  existere  aut  concipi  potest  sine  spatio 
in  quo  loca  omnia  ordinantur,  sive  plena  sive  vacua  corporibus? 
Ita  duo  spatia  distingui  possunt,  unum  ut  ita  dicam  relativum  in 
quo  res  percipiuntur,  alterum  absolutum  quod  a  rebus  nequa- 
quam  pendet,  necessarium  prioris  principium.  Quae  Leibnitius 
quidem  distingurt,  sed  posterius  abstractum  vocat  tanquam  si  a 
priore  per  intellectum  abstrahatur.  Expendenda  tamen  nobis 
ista  haec  spatii  abstracti  et  concretr  distinctio. 

Deinde,  etiam  si  spatium  nihil  aliud  sit  quam  ordo  coexisten- 
tium  in  locis,  an  locus  vel  situs  per  se  concipi  potest?  Nonne 
contra  ad  extensionem  necessario  refertur,  ut  Cartesiahus  aliquis 
objicere  possit?  Quod  si  ita  est,  ipsum  fundamentum  spatii  est 
extensio  quam  paene  praetermissam  in  Leibnitiana  spatii  defrni- 
tione  videmus.  Quaerendum  igitur  quae  sint  inter  spatium  et 
extensionem  relationes,  videlicet  utrum  sit  spatium  prius  an 
posterius  extensione. 


CAPUT  TERTIUM 


DE  DISTINCTIONE  SPATII  GONCRETI  ET  ABSTRACTI 


Summa  litis  inter  Glarkium  et  Leibnitium  de  spatio  circa  hanc 
unicam  qusestionem  versatur  utrum  sit  ideale  an  reale. 

Glarkius  enim  putat  non  modo  spatium  per  se  existere  absque 
extensione  et  situ  corporum  sed  etiam  extensionis  et  situs  esse 
ipsum  fundamentum,  ita  ut  sine  spatio  nullus  dari  possit  ordo 
coexistentium.  Unde  Leibnitii  doctrina  petitione  principii  labo- 
raret  quum  spatium  per  situm  coexistentium  explicare  frustra 
conaretur  qui  non  nisi  per  spatium  explicari  posset.  —  Geterum 
confitendum  est  Clarkium  communi  hominum  sensui  consen- 
tire,  qui  spatium  corporibus  vacuum  existere  posse  nunquam 
dubitavit. 

Leibnitius  contra  asserit  nihil  aliud  esse  spatium  reale  abso- 
lutum  nisi  idolon,  eodem  sensu  quo  Baconus  idola  tribus,  idola 
specus  esse  dixerat.  Jam  in  litteris  ad  Arnaldum  missis  legitur  pro- 
prium  esse  hominum  qui  circa  species  morantur  aut  substantias 
efficiunt  ex  omnibus  mentis  abstractionibus,  numerum,  tempus, 
locum,  etc,  concipere  tanquam  totidem  res  in  se  existentes l.  Parvi 
igitur  pretii  sestimanda  est  communis  sensus  approbatio.  —  Item 
in  opere  cui  titulus  Nouveaux  Essais  2  negat  Leibnitius  duas 
dari  extensiones,  alteram  abstractam  spatii,  alteram  concretam 
corporis,  quasi  concretum  tale  sit  modo  per  abstractum,  non 
magis  quam  duse  dentur  multitudines,  altera  abstracta  scilicet 
numeri,  altera  concreta  scilicet  rerum  numeratarum.  Sicut  enim 
corpora  transeunt  a  loco  spatii  ad  alium,  id  est  mutantur  ordine 
inter  se,  res  etiam  transeunt  a  loco  ordinis  vel  numeri  ad  alium, 
quum  exempli  gratia  prima  fit  secunda  secundaque  fit  tertia,  etc. 

1.  Edit.  Janet,  t.  I,  p.  659. 

2.  Nouv.  Essais,  lib.  II,  cap.  iv,  4.  Erdm.,  p.  230. 

Nempe  «  tempus  et  locus  nihil  sunt  nisi  species  ordinum,  et  in 
illis  ordinibus  locus  vacans  (qui  vocatur  vacuum  in  spatio)  si  quis 
esset,  significaret  tantum  possibilitatem  rei  deficientis  cum  rela- 
tione  ejus  ad  actuales  ceteras  ». 

Tamen  in  quinta  ad  Clarkium  epistola  admittere  videtur  Leib- 
nitius  spatium  abstractum,  ut  jam  memoravimus,  quum  dicit 
«  spatium  esse  ordinem  situum  vel  secundum  quem  situs  dispo- 
nuntur,  spatium  autem  abstractum  esse  hunc  ordinem  situum 
quando  concipiuntur  tanquam  possibiles  ». 

Non  ideo  sibi  repugnat  philosophus  noster,  nam  in  priore  loco 
negat  spatium  abstractum  reipsa  existere,  in  posteriore  concedit 
idem  mente  humana  concipi  merse  possibilitatis  instar. 

Itaquesi  per  spatium  abstractum  intelligas  spatium  reale  abso- 
lutum,  omnino  negatur  a  Leibnitio;  si  autem  intelligas  spatium 
ideale  quatenus  a  rebus  in  ipso  contentis  per  mentis  abstrac- 
tionem  separari  potest,  non  rejicitur  a  Leibnitio  dummodo  fatearis 
spatium  reipsa  esse  concretum  id  est  a  rebus  inseparabile. 

Videamus  igitur  quibus  argumentis  Leibnitius  spatium  abso- 
lutum  non  posse  existere  convicerit.  Quaeremus  posthac  quidnam 
differat  ejus  judicio  spatium  abstractum  a  spatio  sinpliciter  dicto. 

I.  Primum  objicit  Glarkio  Leibnitius  si  spatium  esset  aliquid 
reale  absolutum,  rem  fieri  posse  cujus  nullaesset  ratio  sufficiens. 
Spatium  enim  est  omnino  uniforme,  nec  punctum  hujus  ab  alio 
puncto  differt  nisi  rerum  gratia  in  utroque  positarum.  Unde 
sequitur,  si  putes  spatium  aliquid  esse  praeter  ordinem  cor- 
porum  inter  se,  nullam  rationem  esse  posse  cur  Deus,  eosdem 
situs  corporum  inter  se  servando,  corpora  in  spatio  ita  dispo- 
suerit  nec  aliter;  et  cur  omnia  non  inversis  vicibus  sumpta  fue- 
rint,  per  mutationem  Orientis  et  Occidentis.  Quod  si  spatium 
nihil  aliud  sit  quam  ordo  ille  aut  relatio,  nullumque  sit  sine  cor- 
poribus,  duo  hi  status,  alter  qualis  est,  alter  inversus,  non  inter 
se  differrent.  Differunt  ergo  tantum  si  temere  fmgis  spatium  esse 
reale.  Quum  autem  unus  sit  idem  atque  alter  nec  discerni  potest 
unus  ab  altero,  non  locus  est  quserendi  rationem  cur  unus  alteri 
prseferatur. 

Dein  spatium  habetur  aut  pro  attributo  aut  pro  substantia.  Si 
spatium  sit  proprietas  vel  attributum,  debet  esse  proprietas  ali- 
quarum  substantiarum.  At  spatium  vacuum  fmitumque,  quod 
supponitur  esse  inter  corpora,  cujus  substantise  erit  proprietas 
vel  affectio? 

Si  spatium  infinitum  sit  immensitas ,  spatium  fmitum  erit 
oppositum  immensitatis,  id  est  mensurabilitas  vel  finita  extensio. 

Atqui  extensio  debet  esse  affectus  alicujus  extensi.  At  puta  hoc 
spatium  vacuum  esse  :  fiet  attributum  sine  subjecto,  extensio  nul- 
lius  extensi. 

Si  spatium  sit  res  absoluta,  non  modo  non  erit  proprietas  vel 
accidens  substantise,  sed  etiam  fiet  magis  subsistens  quam  ipsae 
substantiae.  Deus  id  nec  abolere  nec  mutare  quidem  poterit.  Non 
tantum  immensum  in  toto  sed  immutabile  et  aeternum  in  singulis 
partibus  est.  Infmitus  rerum  aeternarum  numerus  erit  extra 
Deum. 

Adde  quod  spatium  corpore  occupatum  jam  fiet  extensio  ipsius 
corporis;  rem  dictu  absurdam,  quum  corpus  spatio  moveri,  non 
autem  suam  extensionem  deserere  possit. 

Rursus  si  spatium  sit  proprietas  vel  affectio  substantiae  quae  est 
in  spatio,  idem  spatium  modo  hujus,  modo  istius  erit  corporis 
affectio,  modo  substantiae  immaterialis,  modo  fortasse  Dei,  quando 
vacat  ab  omni  alia  substantia.  Ecce  autem  mira  proprietas  quae  a 
subjecto  transit  ad  subjectum!  Ita  accidentia  a  subjectis  exuentur 
sicuti  vestes  ut  ab  aliis  subjectis  indui  possint.  Quod  jam  erit  dis- 
crimen  accidentium  et  substantiarum? 

Ea  sunt  praecipua  argumenta  quibus  Leibnitius  spatium  per  se 
existere  non  posse  contendit.  Tota  demonstratio  aTrayojytxvi  esse 
videtur,  scilicet  per  reductionem  ad  absurdum.  —  Finge  spatium 
esse  rem  absolutam,  continuo  absurda  consequuntur,  nempe  acta 
Dei  sine  ratione,  proprietas  sine  substantia,  extensio  nullius  extensi, 
accidens  anterius  et  superius  omni  subjecto,  etc. 

Quae  respondet  Glarkius,  alia  quidem  ad  ipsas  Leibnitii  objec- 
tiones  referuntur,  verbi  gratia  in  libera  Dei  voluntate  esse  sitam 
rationem  eligendi  inter  indifferentia,  aut  spatium  esse  attributum 
Dei,  alia  potius  Leibnitii  doctrinae  objici  videntur,  et  ea  quidem, 
quod  ad  nostram  disquisitionem  attinet,  majoris  sunt  momenti. 
Ad  duo  capita  redigi  possunt :  1°  Datur  vacuum  in  rerum  natura; 
2°  Spatium  est  quantitas,  quod  de  ordine  coexistentium  nequa- 
quam  dici  potest. 

Non  hic  libet  in  labyrinthum  necessitatis  et  libertatis  ingredi. 
De  spatio  in  attributum  Dei  verso  ulterius  inquiretur  *. 

Argumenta  quae  ad  vacuum  pertinent  tria  distingui  possunt. 

1°  Quum  mundus  fmitus  sit,  necessario  continetur  in  spatio 
quod  ultra  ejus  fines  in  infinitum  patet.  Ergo  si  extensio  mundi 
fmita  sit,  spatium  quo  mundus  circumdatur  non  est  imaginarium 
sed  reale. 

1.  Cap.  vni.  De  relatione  spatii  acl  Deum. 


—  15  — 


2°  Similiter,  si  spatium  nihil  aliud  esset  quam  ordo  coexisten- 
tium,  inde  sequeretur  mundum,  quamvis  a  Deo  totus  moveretur 
ad  lineam  rectam,  quam  citatissimo  motu,  in  eodem  tamen  loco 
semper  manere,  nec  ullum  irnpetum  fieri,  etiamsi  motus  ille  subito 
sisteretur. 

3°  Sunt  in  ipso  mundo  vacua  spatia.  Quamvis  sint  radii  lucis  ac 
forsitan  aliquaalia  materiased  rarissima  in  pneumaticae  machinae 
receptaculo,  ex  resistentiae  defectu  clarissime  liquet  maximam 
partem  hujus  spatii  materia  vacare.  Nam  quod  resistentia  deficit, 
non  subtilitati  materiae  adscribendum.  Hydrargyrum  ex  partibus 
constat  non  minus  subtilibus  ac  fluidis  quam  aqua,  quod  tamen 
decies  atque  amplius  resistit.  Fit  ergo  resistentia  ex  quantitate 
non  ex  crassitate  materiae. 

Non  omnino  firma  et  certa  videtur  Leibnitii  ad  primum  argu- 
mentum  responsio. 

Modo  enim  concedit  Deum  facere  posse  mundum  extensione 
finitum,  licet  contrarium  magis  ejus  sapientiae  congruere  videatur, 
modo  asserit  nunquam  Cartesium  satis  refutatum  esse  qui  mate- 
riam  infinitam  esse  contendit.  Ceterum  vacuum  non  existere 
posse  duobus  argumentis  demonstrat.  —  Primo,  quaecumque  per- 
fectioa  Deo  poni  potuit  in  rebus,  salvis  ceteris  perfectionibus  quse 
jam  insunt,  revera  posita  est.  Si  autem  fmgas  spatium  omnino 
vacuum,  Deus  ibi  potest  aliquam  materiam  ponere,  salvis  ceteris 
rebus  :  nullum  est  ergo  spatium  omnino  vacuum.  —  Rursus  non 
esse  potest  principium  quo  determinetur  proportio  materiae  seu 
pleni  cum  vacuo.  Dicet  forsan  aliquis  alterum  alteri  aequum  esse 
debere,  sed  quum  sit  materia  vacuo  perfectior,  necesse  est  ut  pro- 
portio  geometrica  observetur  et  eo  plus  sit  pleni  quod  praeferri 
mereatur.  Atque  ita  nullum  erit  vacuum,  nam  perfectio  materiae 
pro  vacui  perfectione  stat  haud  secus  atque  aliquid  pro  nihilo. 

Videtur  tamen  Leibnitius  spatium  extramundanum  ea  praecipua 
ratione  rejicere  quod  cum  sua  de  spatio  doctrina  repugnat. 
«  Quum  spatium  in  se  sit  ideale,  non  potest  esse  spatium  extra 
mundum  nisi  imaginarium.  »  Sed  fatendum  est  talem  argumen- 
tandi  modum  petitione  principii  a  Clarkio  jure  incusari. 

Similiter  respuitur  secundum  quod  supra  diximus  argumen- 
tum.  Qui  fingitmundum  a  Deo  moveri  ad  lineam  rectam  perspa- 
tium  infmitum  inania  fmgit.  Nam  praeterea  quod  nullum  esf  spa- 
tium  reale  extra  mundum  materialem,  ea  ratio  agendi  omni  fme 
careret,  ac  proprie  diceretur  cc  agendo  nihil  agere  ».  Non  igitur 
omne  corpus  finitum  est  mobile.  Oportet  etiam  ut  quod  mobile 
est  possit  loco  mutari  relative  ad  aliquod  aliud,  id  est  ut  fmitum 

mobile  sit  pars  alius :  sin  aliter  nulla  fieret  mutatio  cuilibetobser- 
vabilis. 

Urget  Glarkius  veritatem  motus  nequaquam  ab  observatione 
pendere  :  nam  navis  progredi  potest  etiam  non  percipiente  nauta. 
—  Respondet  Leibnitius  motum  ab  observatione  non  pendere,  sed 
ab  observabilitate  tamen  pendere.  Nullus  est  motus  quum  nulla 
fit  mutatio  observabilis.  Imo  quum  nulla  fit  mutatio  observabilis, 
nulla  omnino  fit  mutatio.  Contrarium  sequitur  ex  hypothesi 
spatii  realis  absoluti  quam  Leibnitius  demonstrative  refutatam  a 
se  arbitratur  per  principium  rationis  sufficientis. 

Urget  denuo  Clarkius,  auctore  Newtonio,  multum  distare  inter 
motum  realem  seu  translationem  corporis  a  parte  spatii  ad  aliam 
partem  et  motum  relativum  qui  nihil  aliud  est  quam  mutatio 
ordinis  autsituscorporum  inter  se.  Ita  mathematice  demonstratur 
motum  realem  esse  posse  quum  nullus  sit  motus  relativus,  atque 
invicem  motum  relativum  esse  possequum  nullus  sit  motus  realis. 

Ad  quod  Leibnitius  respondet  distare  quidem  inter  verum  cor- 
poris  motum  et  meram  mutationem  situs  relative  ad  aliud  corpus. 
Nam  quum  immediata  causa  mutationis  est  in  corpore,  vere 
illud  movetur,  atque  inde  situs  aliorum  relative  ad  illud  via  con- 
sequentise  mutabitur,  licet  causa  hujus  mutationis  in  illis  non  sit. 
Nec  tamen  ex  eo  concludendum  est  spatium  in  se  reipsa  existere. 

Ita  nec  primum  nec  secundum  argumentum  Leibnitius  directe 
repellere  conatur,  sed  potius  utrumque  rejicit,  ut  dicitur  a  priori, 
ideo  quod  hypothesim  involvit  spatii  realis  absoluti.  In  circulum 
itaque  vertitur  argumentatio,  Clarkio  clictitante  :  datur  vacuum, 
ergo  spatium  est  reale,  Leibnitio  respondente  :  non  est  spatium 
reale,  ergo  vacuum  dari  non  potest. 

Tertii  argumenti  disceptatio  pene  tota  physica  est.  Objicitur 
vacuum  fieri  in  pneumaticae  machinse  receptaculo.  Jam  Aristo- 
telis  et  Cartesii  fautores,  quibus  assentitur  Leibnitius,  nullum 
esse  vacuum  redarguerunt,  quum  habeat  vitrum  poros  subtiles 
trans  quos  radii  lucis,  necnon  ct  magnetis,  aliseque  tenuissimse 
materiae  meare  possint.  Itaque  confert  receptaculum  Leibnitius 
cum  arca  undique  perforata  quae  in  aqua  resideret,  piscibus 
aliisve  crassis  corporibus  plena,  quibus  sublatis  iocus  tamen 
aqua  impleretur.  —  Hoc  tantum  utrumque  differt  quod  aqua, 
licet  fluida  crassisque  illis  corporibus  lentior,  non  minus  gravis 
et  concreta  est  ac  forsan  magis;  clum  materia  quse  receptaculum 
ingreditur  in  locum  aeris  multo  tenuior  est. 

Quod  si  instas  non  ex  crassitate  corpora  resistere  sed  neces- 
sario  eo  plus  vacui  inesse  quo  minus  resistant,  respondet  Leibni- 

tius  non  tam  ex  quantitate  materise  quam  ex  difficultate  cedendi 
corpora  resistere  :  exempli  gratia  lignum  natans  minus  materiaj 
gravis  continere  quam  aquam  pari  volumine  ac  nihilominus 
magis  aqua  navi  resistere.  —  Rursus  si  arguis  nihili  esse  subti- 
litatem,  quum  partes  hydrargyri  non  sint  minus  subtiles  ac  tenues 
quam  aquse,  hydrargyrum  tamen  decies  magis  resistat,  fatetur 
Leibnitius  hydrargyrum pari  volumine  plus  materice  gravis  circiter 
quatuordecies  continere,  sed  non  ideo  concedit  plus  materiae  qua- 
liscumque  continere,  quum  aqua  tantumdem  contineat  si  cum 
gravi  aquse  materia  jungas  aliam  non  gravem  quae  poros  ejus 
permeat. 

Sed  prsecipuum  Glarkii  argumentum  nostro  quidem  judicio,  in 
eo  consistit  quod  inest  spatio  quantitas,  dsest  autem  ordini  coexis- 
tentium. 

Fatendum  est  tamen  Clarkium  non  satis  illud  explicuisse  quum 
contentus  sit  iterum  atque  iterum  dicere  spatium  esse  quantita- 
tem  nec  declaraverit  spatii  quantitatem  non  discretam  sed  con- 
tinuam  esse. 

Respondet  enim  Leibnitius  ordini  etiam  suam  inesse  quantita- 
tem;  inesse  qute  praeeunt  et  quae  sequuntur;  inesse  distantiam 
sive  intervallum. 

Verumenimvero  ex  ipso  responso  liquet  eum  non  satis  per- 
spexisse  quid  differat  inter  continuamquantitatem  quas  spatio  inest 
ac  discretam  quse  inest  ordini  coexistentium.  Pone  tres  aut  qua- 
tuor  res  inter  se  ordine  certo  coexistentes  :  quantitatem  quidem 
componunt,  sed  discretam  id  est  numerum;  at  si  coexistunt  in 
spatio,  quantitatem  insuper  componunt  continuam,  id  est  exten- 
sionem ;  nec  videtur  ista  quantitas  ad  priorem  penitus  redigi  posse ; 
namque,  ut  animadvertit  Clarkius,  situs  vel  ordo  idem  esse  pos- 
sunt,  quantitas  autem  spatii  multum  differre.  Ita  tria  corpora 
eodem  ordine  inter  se  sita  spatium  modo  maximum  modo  mini- 
mum  efficere  aut  implere  possunt,  prout  magna  vel  parva  sit 
cujusque  corporis  extensio.  Non  constat  igitur  spatium  solo  rerum 
ordine  coexistentium  sed  etiam  extensione,  ut  tempus  duratione 
constat  non  minus  atque  successivarum  rerum  ordine. 

Negat  autem  Leibnitius,  quod  ad  tempus  attinet,  durationem 
ab  ordine  succedendi  differre.  Dixerat  enim  Clarkius  quantitatem 
temporis  majorem  minoremve  fieri  posse  dum  ordo  succedendi 
idem  maneret.  Contra  si  tempus  majus  fit,  major  erit  successi- 
varum  rerum  interpositarum  numerus ;  minorque  si  minus  fit.  — 
Unde  conjici  potest  quid  ipsi  de  extensione  vel  quantitate  spatii 
placuerit.  Nempe  quantitatem  spatii  nihil  aliud  esse  quam  nume- 
E.  Boirac.  2 

rum  corporum  quoe  interjiciuntur  inter  distantia,  ita  ut  iste 
numerus  maj  or  minorve  fiat  simul  atque  quantitas  ipsa  crescit  vel 
minuitur.  Nec  tamen  ea  omnino  congruere  videntur  cum  Leibni- 
tiana  de  continuo  doctrina  secundum  quam  continua  quantitas 
nonnisi  fictitio  quodam  modo  nequaquam  ad  discretam  quanti- 
tatem  redigi  potest. 

Non  multum  valere  videntur  quse  addit  auctor  noster  res  rela- 
tivas  haud  secus  atque  absolutas  quantitate  prseditas  esse  :  ita 
rationes  aut  proportiones  in  mathematicis  quantitatem  habere  et 
logarithmis  mensurari  quae  tamen  nihil  aliud  sint  quam  rela- 
tiones  :  inde  spatium,  etsi  relationibus  tantum  constet,  quantita- 
tem  tamen  habere.  —  Ad  quae  Clarkius  haud  imperite  reponit 
primo  non  ideo  esse  situm  et  ordinem  quantitates  quod  alia  rela- 
tionum  genera,  id  est  proportiones,  quantitates  dici  possint; 
secundo  proportiones  non  esse  quantitates  sed  quantitatum ;  tertio 
non  esse  spatium  natura  proportionum  sed  potius  absolutarum 
quantitatum  quibus  proportiones  conveniunt. 

Manet  igitur  hic  nondum  solutus  in  Leibnitii  doctrina  de  spatio 
nodus  :  utrum  extensio  necessaria  sit  rebus  inter  se  coexistentibus 
ut  in  spatio  situm  habeant  an  ipsa  extensio  ab  ordine  et  situ 
rerum  inter  se  coexistentium  derivari  possit,  id  est  utrum  spa- 
tium  sit  prius  an  posterius  extensione,  quod  sequenti  capite  dis- 
cutietur. 

Certum  est  hactenus  neque  ordinem  ac  situm  coexistentium 
neque  extensionem  a  Leibnitio  ita  intellecta  esse  ut  spatium  reale 
vel  absolutum  esse  comprobent  nedum  exigant.  Quod  spatium 
reale  Clarkio,  id  abstractum  Leibnitio  videtur. 

Paucis  ergo  videamus  quse  sit  abstracti  spatii  natura. 

II.  In  rerum  natura  datur  cum  ipsis  corporibus  spatium 
extra  quse  nullo  modo  existere  potest  non  magis  atque  numerus 
extra  res  numeratas;  potest  autem  a  corporibus  abstrahi  per 
illam  intellectus  humani  operationem  quae  abstractio  vel  prae- 
cisio  vocatur.  Nec  tantum  potest  intellectus  affectiones  vel  rela- 
tiones  rerum  a  rebus  abstrahere,  sed  etiam  ad  id  tendit  :  e¥<  touto 
dtyei,  ut  bene  nota  Aristotelis  verba  usurpemus,  quum  propria  sit 
ejus  lex  ut  res  confuse  sensibus  perceptas  quam  distinctissime 
concipiat.  Ita  numerorum  natura  et  proprietates  multo  facilius 
intelliguntur  si  quis  a  rebus  abstractos  quam  si  rebus  implicitos 
consideret.  Inde  fit  arithmetica.  Similiter  spatium  a  corporibus 
abstractum  geometrise  proponitur  aptissimum  mathematicis 
demonstrationibus  objectum. 

Quae  autem  mutationes  in  natura  spatii  eveniunt,  quum  per 

abstractionem  elaboratur,  tres  prsecipuse  notari  possunt.  Primum 
perfecta  ei  contingit  uniformitas  vel  indiffereutia;  dein  ex  ordine 
rerum  vere  existentium  transit  ad  ordinem  mere  possibilium ; 
denique  infmitum  vel  potius  indefinitum  evadit. 

Vulgatissimum  est  Leibnitianae  philosophiae  principium  res 
vere  existentes  alias  ab  aliis  prorsus  ita  differre  ut  duse  nunquam 
reperiri  possint  «  indiscernibiles  ».  Atqui  partes  spatii  omnino 
sunt  uniformes  vel  indifferentes  :  undejure  inferri  potest  spatium 
a  corporibus  separatum  nequaquam  vere  existere  *.  Potes  quidem 
objicere  2  nos  ssepius  loco  uti  quum  duas  res  persimiles  volumus 
distinguere.  Sed  diversitas  loci  ex  ipsa  rerum  diversitate  manat; 
ita  ut  potius  loca  per  res  quam  res  per  loca  distingui  debeant 
quum  sint  per  se  simillima.  Nihil  aliud  enim  est  locus  quam 
relatio  ad  externa  :  externa  autem  ab  internis  pendere  utique 
necesse  est. 

Sed  hoc  praecipue  in  spatio  abstracto  animadvertendum  est 
quod  ad  possibilia  refertur.  cc  Le  temps  et  Vespace  marquent  des 
possibilites  au  dela  de  la  supposition  des  existences.  —  Vespace 
est  unordre  des  situations;...  et  Vespace  abstrait  est  cet  ordre  des 
situations  concues  comme  possibles  3 .  »  Itaque  spatium,  ut  tempus 
ac  numerorum  series,  non  modo  rebus  quse  nunc  existunt,  sed 
etiam  rebus  qusecumque  existere  possint  indifferenter  congruit.  — 
Atqui  intellectus  humanus  possibilia  necessario  concipit  tanquam 
priora  realibus.  Inde  fit  ut  spatium  nobis  videatur  ipsis  corpo- 
ribus  prseesse  atque  etiam  sine  his  existere  posse,  quod  nihil 
aliud  significat  nisi  corpora,  etiamsi  nulla  sint,  tamen  concipi 
posse  nec  aliter  concipi  posse  nisi  coexistentia  atque  inter  se 
situm  habentia.  Quod  si  ipse  humanus  intellectus  tolleretur,  non 
ideo  possibilitas  ista  evanesceret  quum  fundata  sit,  ut  ceterae 
ejusdem  generis,  in  intellectu  divino.  —  Licebit  ea  clarius  expo- 
nere  quum  de  relatione  spatii  ad  Deum  ulterius  disseretur. 

Eo  ipso  quod  spatium  a  corporibus  abstractum  mera  fit  possi- 
bilitas,  infinitum  vel  potius  indefinitum  non  videri  non  potest. 
Nempe  nulla  jam  est  ratio  cur  numerum  coexistentium  fmiamus. 
Spatium  quale  percipimus  ipsis  corporibus  confusum  eosdem  fines 
habet  quos  percepta  corpora;  quale  autem  concipimus  possibilia 
universa  corpora  involvit,  id  est  indefmitam  multitudinem. 

Ita  qui  spatium  abstracte  concipit  nihil  aliud  concipit  quam 

1.  Nouv.  Essais,  lib.  II,  cap.  i,  §  2.  Erdm.,  p.  222. 

2.  Ibid.,  lib.  II,  cap.  xxvn,  §  1.  Erdm.,  p.  277. 

3.  Ibid.,  lib.  II,  cap.  xiv,  §  26.  —  Corresp.  avec  Clarke,  Ve  lettre. 

infmitam  possibilitatem  rerum  coexistentium  l,  quse  possibilitas 
nulla  esset  nisi  existeret  in  Deo  infinita  potestas  has  ipsas  res 
creandi :  unde  Leibnitius  dicere  potuit 2  spatium  absolutum  idem 
esse  atque  immensitatem  Dei  nec  ullo  modo  totum  infmitum 
partibus  compositum. 

Frustra  ergo  conaremur  per  spatium  abstractum  relationes 
corporum  inter  se  explicare.  Abstracta  enim  sunt  quasi  concre- 
torum  effigies  et  umbree.  Redeundum  potius  ad  concreta,  id  est  ad 
res  ipsas  ut  videamus  utrum  per  se  extensse  sint  atque  sua  exten- 
sione  ordinem  situum  coexistentium,  id  est  spatium  constituant  an 
contra  hoc  ordine  inter  ipsas  constituto  extensse  fiant  ita  ut  spa- 
tium  sit  principium  extensionis. 

1.  Gerhardt,  t.  II,  p.  195.  «  Extensio  est  tantum  modale  aliquid,  ut  numerus 
et  tempus,  non  res,  quum  abstracte  designet  pluralitatem  possibilem  conti- 
nuam  coexistentium  rerum.  »  Leibnitius  ad  Bolderium.  —  Cf.  ibicl,  p.  234. 

2.  Nouv.  Essais,  lib.  II,  cap.  xvii.  Erdm.,  p.  244. 


GAPUT  QUARTUM 


UTRUM  SPATIUM  SIT  PRIUS  AN  POSTERIUS  EXTENSIONE 


Facillimum  videtur  nobis  considerantibus  discrimen  spatii  et 
extensionis,  quippe  quum  extensio  sit  tanquam  proprietas  abso- 
luta  cujusque  corporis,  spatium  contra  multiplex  qusedam  uni- 
versorum  corporum  inter  se  relatio.  Quod  tamen  Gartesius  ferme 
prsetermisit  necnon  et  Cartesiani  qui  una  et  eadem  ratione  spatium 
extensionemque  tractaverint.  Similiter  Leibnitius  spatium  exten- 
sioni  commiscuit  in  prioribus  saltem  defmitionibus ,  ut  supra 
jam  notavimus,  donec  repetita  cum  Glarkio  disceptatione  ad  ea 
distinguenda  adductus  fuit. 

Expendamus  igitur  primum  quse  fuerit  Cartesii  de  ista  re 
sententia,  deinde  quomodo  ipse  Leibnitius  mutuum  spatii  et 
extensionis  commercium  intellexerit. 

I.  Sententiam  quidem  Cartesii  explorare  possumus  apud  Prin- 
cipia  philosophise,  videlicet  in  secunda  operis  parte  quse  pertinet 
ad  principia  rerum  materialium.  Hic  enim  tantum  conari  videtur 
ut  aliquod  ponat  discrimen  inter  spatium  et  extensionem 
(§  10  et  seq.). 

Quod  spatium  vocamus,  locum  vocat  latissimo  sensu,  atque 
duas  species  locorum  discernit,  scilicet  locum  interiorem  ac 
locum  exteriorem,  quarum  priori  spatii  nomen  retinet.  Propria 
philosophi  verba  repetenda  sunt : 

«  Non  etiam  in  re  differunt  spatium  sive  locus  internus,  et  sub- 
stantia  corporea  in  eo  contenta  sed  tantum  in  modo  quo  a  nobis 
concipi  solent.  Revera  enim  extensio  in  longum,  latum  et  profun- 
dum  quae  spatium  constituit  eadem  plane  est  cum  illa  quse  cons- 
tituit  corpus.  Sed  in  hoc  differentia  est  quod  ipsam  in  corpore  ut 
singularem  consideremus,  et  putemus  semper  mutari  quoties 
mutatur  corpus;  in  spatio  vero  unitatem  tantum  genericam  ipsi 
iribuamus,  adeo  ut  mutato  corpore  quod  spatium  implet,  non 

tamen  extensio  spatii  mutari  censeatur,  sed  remanere  una  et 
eadem,  quamdiu  manet  ejusdem  magnitudinis  ac  figurse,  ser- 
vatque  eumdem  situm  inter  externa  qusedam  corpora  per  quse 
illud  spatium  determinamus.  Quippe  nomina  loci  aut  spatii  non 
significant  quicquam  diversum  a  corpore  quod  dicitur  esse  in 
loco,  sed  tantum  ejus  magnitudinem,  figuram  et  situm  inter  alia 
corpora  designant. »  —  «Differunt  autem,  pergit  Cartesius,  nomina 
loci  et  spatii,  quia  locus  magis  expresse  designat  situm  quam 
magnitudinem  aut  figuram,  et  e  contra  magis  ad  has  attendimus 
quum  loquimur  de  spatio.  Dicimus  enim  frequenter  unam  rem 
in  locum  alterius  succedere,  quamvis  non  sit  accurate  ejusdem 
magnitudinis,  nec  figurse ;  sed  tunc  negamus  illam  idem  spatium 
occupare,  ac  semper  quum  ille  situs  mutatur,  dicimus  locum 
mutari,  quamvis  eadem  magnitudoacfigurapermaneat;  quumque 
dicimus  rem  esse  in  hoc  loco,  nihil  aliud  intelligimus  quam  illam 
obtinere  hunc  situm  inter  alias  res;  et  quum  addimus  ipsam 
implere  hoc  spatium  vel  hunc  locum,  intelligimus  praeterea 
ipsam  esse  hujus  determinatse  magnitudinis  ac  figurae.  » 

«  Atque  ita  spatium  quidem  semper  sumimus  pro  extensione  in 
longum,  latum  et  profundum.  Locum  autem  aliquando  conside  - 
ramus  ut  rei  quee  in  loco  est  internum  et  aliquando  ut  ipsi  exter- 
num.  Et  quidem  internus  idem  plane  est  quod  spatium;  externus 
autem  sumi  potest  pro  superficie  quae  proxime  ambit  locatum. 
Notandumque  est  per  superficiem  non  hic  intelligi  ullam  cor- 
poris  ambientis  partem,  sed  solum  terminum,  qui  medius  est 
inter  ipsum  corpus  ambiens  et  id  quod  ambitur  :  quique  nihil 
aliud  est  quam  modus;  vel  certe  intelligi  superficiem  in  communi, 
quse  non  sit  pars  unius  corporis  magis  quam  alterius,  sed  eadem 
semper  esse  censeatur,  quum  retinet  eamdem  magnitudinem  et 
figuram.  Etsi  enim  omne  corpus  ambiens  cum  sua  superficie 
mutetur,  non  ideo  res  quam  ambit  locum  mutare  existimatur  si 
eumdem  interirn  situm  servet  inter  illa  externa  quse  tanquam 
immobilia  spectantur.  » 

Quse  si  recte  intelligimus,  ex  his  concludendum  est  Cartesium 
ne  suspicionem  quidem  habere  spatii  absolute  sumpti  tanquam 
omnium  corporum  receptaculi  vel  tanquam  ordinis  universi  quo 
situs  omnium  corporum  contineantur.  Spatium  semper  relative 
nuncupat  scilicet  spatium  istius  vel  illius  corporis,  quod  nihil 
aliud  significat  nisi  magnitudinem  vel  quantitatem  extensionis. 
Propior  fit  Leibnitio  quum  de  loco  disserit :  locum  enim  cujusque 
corporis  praedicat  esse  situm  ipsius  corporis  inter  cetera  quate- 
nus  ad  certa  et  immota  qusedam  referri  potest.  Non  tamen  exco- 

gitat  illam  universitatem  locorum  quam  proprie  spatium  esse 
Leibnitius  arbitratur.  Sit  ut  sit  res,  iocus  et  spatium  et  ceterja 
ejusdem  generis  non  aliud  esse  possunt  apud  Gartesiurn  nisi  modi 
vel  consequentiee  extensionis  quas  sola  pro  simplici  et  absoluta 
natura  habenda  est. 

II.  Atqui  tribus  modis  concipi  posse  videtur  extensionis  et 
spatii  inter  se  relatio. 

Aut  enim  spatium  prius  est  extensione  ita  ut  res  non  extensae 
fiant  nisi  per  id  ipsum  quod  in  spatio  contineantur  atque  inde 
situm  et  magnitudinem  accipiant. 

Aut  contra  extensio  prior  est  spatio  ita  ut  res  nec  locum  inter 
se  habeant  nec  in  spatio  contineantur  nisi  jam  singulee  extensione 
praeditae  sint. 

Aut  denique  extensio  nec  pn^ior  nec  posterior  est  spatio  quippe 
quae  una  et  eadem  sit  atque  spatium  nec  ab  illo  nisi  specie  et 
nomine  differat. 

Quae  vicissim  consideranda  sunt  ut  quae  fuerit  Leibnitii  de  ea 
re  sententia  perspiciamus. 

In  epistola  ad  Jacobum  Thomasium  1  (1669)  legimus  «  exten- 
sum  esse  nihil  aliud  est  quam  esse  in  spatio  ».  Atque  in  opere 
longe  recentiori  quod  inscribitur  Commentatio  de  anima  bruto- 
rum  (1710) 2  legimus  item  :  «  Materia  in  se  sumpta  seu  nuda 
constituitur  per  antitypiam  et  extensionern.  Antitypiam  voco 
illud  attributum  per  quod  materia  est  in  spatio.  Extensio  est  con- 
tinuatio  per  spatium  seu  continua  per  spatium  diffusio.  »  Inde 
elucere  videtur  spatium  esse  prius  extensione  et  materia.  —  Nec 
tamen  ea  ad  litteram  intelligenda  sunt  nisi  velimus  Leibnitium 
ea  ipsa  de  spatio  professum  esse  quae  acerrime  apud  Clarkium 
impugnavit.  Gommunibus  verbis  hic  usus  esse  videtur  quum 
vulgo  dictitetur  extensum  esse  quidquid  partem  spatii  occupat; 
nec  tamen  ideo  putavit  spatium  praeesse  corporibus  tanquam 
extensionem  vacuam  omni  subjecto  quam  corpora  more  vesti- 
menti  induerent.  —  Sed  videbimus  posthac  quo  sensu  hae  defi- 
nitiones  intelligendae  sint  ut  cum  certissima  Nostri  de  spatio 
doctrina  apte  congruant. 

Quod  si  quis  affirmet  extensionem  esse  prius  requisitam  ut  spa- 
tium  constituatur,  videbitur  forsan  quod  consequitur  ex  prioribus 
Leibnitii  placitis  tantum  evolere,  nec  diffitebimur  nosmet  ipsos 
in  hanc  opinionem  aliquantisper  inclinavisse. 

1.  Erdm.,  p.  48.  —  Cf.  Gerhardt,  t.  I,  p.  24  :  «  Materia  est  ens  quod  est  in 
spatio  seu  spatio  coextensum  ». 

2.  Erdm.,  p.  463. 

Duo  enim  argumentadari  possunt  quae  pariter  cum  Leibnitianae 
philosophiae  principiis  conveniunt. 

Primum,  non  satis  est  ad  constituendum  spatium  ut  res  inter 
se  coexistant  :  oportet  etiam ,  quod  jam  demonstravimus,  ut 
inter  se  situm  habeant.  —  Sed  ecquis  duo  genera  situs  distin- 
guenda  esse  jure  contenderit,  scilicet  situm  in  spatio  atque 
situm  in  ordine  quolibet,  vel  si  verba  effingere  licet,  situm  spa- 
tialem  atque  situm  ordinalem*!  In  omni  ordine  fit  necessario  situs 
cuique  rei  ordinatae  quatenus  refertur  ad  ceteras;  quod  facile 
videre  est  in  numerorum  serie  vel  in  arbore  genealogica  vel  in 
universo  animantium  vel  vegetantium  systemate ;  nec  ideo  ea 
situabilia  spatium  constituere  dici  possunt.  Spatio  equidem  uti- 
mur  ut  omnes  ordines  clarius  mente  complectamur ,  exempli 
gratia  imaginamur  duas  species  animantium  esse  proximas  inter 
se  imo  contiguas,  alias  autem  maximo  distare  intervallo,  ita  ut 
situm  ordinalem  non  concipiamus  nisi  situm  spatialem  animo 
simul  figuremus.  Quorum  tamen  iste  nihil  aliud  est  nisi  iJlius 
awj£olov .  —  Fit  etiam  interdum  ut  situs  partium  ordinis  ea 
natura  sit  quae  spatio  prorsus  significari  nequeat.  Ita  in  natu- 
rali  animantium  descriptione  quaedam  genera  ita  sita  sunt  ut 
contigua  sint  simul  generibus  aliunde  disjunctissimis  :  nullum 
est  ergo  spatium  vel  imaginarium  in  quo  talis  contineatur  situs 
nisi  forte  pluribus  quam  ternis  demensionibus  fruatur.  Quid  ergo 
necessarium  est  ut  res  inter  se  situm  habentes  insuper  spatium 
constituant?  Scilicet  ut  singulae  extensae  sint,  id  est  partes  extra 
partes  habeantatque  uno  sensus  intuitu  comprehendantur.  Finge 
enim  res  sine  extensione  ut  sonos  in  concentibus,  vel  res  extensas 
quae  non  uno  sensus  intuitu  comprehendantur  ut  visuales  in 
memoria  imagines  :  nullum  efficient  spatium.  Videtur  ergo  spatio 
esse  prior  extensio,  nec  spatium  definiri  posse  nisi  ordo  quidam 
rerum  extensarum  atque  coexistentium  per  quem  inter  se  sitse 
sunt. 

Alterum  argumentum  jam  supra  attigimus  in  disceptatione  Leib- 
nitii  cum  Glarkio.  Nempe  si  extensio  unumetidem  est  atque  ipse 
ordo  situum  vel  locorum,  consequi  videtur  continuum  ex  indivi- 
sibilibus  conflari,  id  est  puncta  esse  elementa  extensionis.  Quod 
si  contra  extensio  ordini  locorum  praeest,  tot  loca  potes  in  rebus 
assignare  quot  partes  in  extensione,  id  est  infinitam  multitu- 
dinem,  quum  extensio  semper  dividi  possit  nec  puncta  sint  aliud 
nisi  extrema  partium  quseeumque  in  extensione  assignari  possunt 1 . 

1.  Cf.  Theodicee,  edit.  Janet,  p.  390. 

Subtilior  tamen  comperitur  esse  vera  Leibnitii  doctrina  qua? 
extensionem  ita  spatio  implicat  ut  neutrum  altero  prius  vel  pos- 
terius  revera  sit,  ambo  autem  simul  cohaereant  atque  in  unum 
coalescant.  —  Nusquam  alias  sententiam  manifestius  exposuit 
quam  in  opusculo  quod  examinandis  Malebranchii  principiis 
dicavit  (1711) K 

Attendamus  primum  extensionem  a  Leibnitio  latiore  sensu  intel- 
ligi  quam  a  Cartesio  quum  valeat  idem  apud  illum  atque  diffusio 
vel  continualio.  Non  modo  enim  extensio  aliquo  subjecto  indiget 
sed  etiam  in  ipso  hoc  subjecto  indiget  aliqua  qualitate  vel  natura 
quae  extendatur,  diffundatur  cum  ipso,  continuetur.  Nihil  aliud 
est  nisi  hujus  qualitatis  vel  naturse  diffusio ;  exempli  gratia,  in  lacte 
est  extensio  vel  diffusio  albi  coloris,  in  adamante  duritiae,  in  cor- 
pore  generaliter  sumpto  antitypiae  vel  materialitatis.  —  Inde  fit 
extensio  quasi  genus  quoddam  quod  tot  species  involvit  quot 
insunt  rebus  qualitates  vel  naturae  diffusionis  seu  continuationis 
capaces,  ideoque  Cartesius  male  contendit  extensionem  esse  ipsam 
materiae  essentiam  quum  materia  jam  qualitatibus  prseditaab  ipsa 
extensione  requiratur  2. 

Vulgo  autem  ponitur  discrimen  inter  extensionem  spatii  (qua- 
lem  videlicet  geometrse  concipiunt)  atque  extensionem  materiae 
vel  corporum  (qualem  vindicant  physici).  Quod  nequaquam 
renuit  Leibnitius  nec  tamen  concedit  spatium  esse  substantiam, 
vel  existere  subjectum  quod  sit  simpliciter  extensun.  Etiamsi  sub- 
stantiam  ejus  modi  esse  concederet,  semper  distingueret  inter 
extensionem  atque  illud  attributum  ad  quod  extensio  vel  diffusio 
refertur,  quod  quidem  est  situs  vel  localitas.  Ita  diffusio  loci 
efficeret  spatium  quod  esset  tanquam  7tpojTov  Bsxtixov  vel  primum 
subjectum  extensionis  et  per  quod  conveniret  etiam  aliis  rebus 
quae  sunt  in  spatio.  Sic  extensio,  quum  est  attributum  spatii,  est 
diffusio  vel  continuatio  situs  vel  locaiitatis,  ut  extensio  corporis 
est  diffusio  antitypise  vel  materialitatis.  Nam  locus  est  in  puncto 

1.  Erdm.,  p.  690.  —  Cf.  Gerhardt,  t.  II,  p.  169.  Leibnitius  ad  Bolderium  :  «  Ex- 
tensione  sola  non  puto  constitui  substantiam,  quum  conceptus  extensionis 
sit  incompletus;  nec  arbitror  extensionem  per  se  concipi,  sed  esse  notionem 
relativam  ac  resolubilem;  resolvitur  enim  in  pluralitatem,  continuitatem  et 
coexistentiam  seu  existentiam  partium  tempore  uno  eodemque.  Pluralitas 
etiaui  numero  inest,  continuitas  etiam  tempori  et  motui,  coexistentia  vero 
accedit  in  solo  extenso.  Sed  vel  hinc  apparet  semper  supponi  aliquid  quod 
conlinuatur,  vel  difTunditur,  quale  est  in  lacte  albedo,  in  auro  color,  ductilitas, 
pondus,  in  materia  resistentia.  Nam  ipsa  per  se  continuitas  (nihil  aliud  enim 
extensio  quam  simultanea  continuitas)  non  magis  substantiam  complet  quam 
multitudo  vel  numerus.  »  Ibid.,  p.  183. 

2.  Cf.  Gerhardt,  t.  IV,  p.  394.  De  Cartesio  (1102). 

haud  secus  atque  in  spatio,  potestque  igitur  esse  sine  extensione 
vel  diffusione;  sed  diffusio  in  simplicem  longitudinem  efficit 
lineam  localem  extensione  praeditam.  Idem  fit  de  materia  quse  est 
in  puncto  haud  secus  atque  in  corpore  cujusque  diffusio  in  sim- 
plicem  longitudinem  efficit  lineam  materialem.  Aliae  continua- 
tiones  vel  diffusiones  in  latitudinem  et  profunditatem  efficiunt 
superficiem  et  solidum  geometrarum  atque  uno  verbo  spatium  in 
loco  et  corpus  in  materia. 

Quibus  positis,facile  intelliguntur  definitiones  quas  supra  memo- 
ravimus  «  extensum  esse  nihil  aliud  est  quam  esse  in  spatio  »  et 
rursus  «  extensio  est  continuatio  per  spatium  seu  continua  per 
spatium  diffusio  »  —  quee  unice  de  extensione  materise  dicuntur, 
nec  tamen  spatium  a  materia  secerni  posse  significant,  quum 
continuatio  localitatis  in  corporibus  non  revera  dividatur  a  con- 
tinuatione  antitypiae. 

Fundamentum  ergo  extensionis  (stricto  sensu  quo  Gartesius 
utitur)  in  situ  vel  locaiitate  positum  est.  Quum  ordinemsituum  con- 
cipis  quatenus  alii  ad  alios  invicem  referuntur,  concipis  spatium ; 
quumque  diffusionem  situum  concipis  quatenus  inter  se  conti- 
nuantur,  concipis  extensionem ;  ita  ut  spatii  et  extensionis  notiones 
nonnisi  formaliter  ab  altera  discerni  possint.  Impendet  tamen 
huic  doctrinae  gravissima  controversia  quam  solvere  hactenus 
non  datum  est  nisi  altius  in  Leibnitianam  philosophiam  ingre- 
diamur.  —  Primum  enim,  quum  spatium  atque  extensionem  per 
situm  vel  localitatem  explicat,  videtur  Leibnitius  in  illud  sophisma 
incidere  quod  petitio  principii  vel  circulus  vitiosus  vocatur  :  quis 
enim  situm  vel  locum  qualemcumque  concipere  possit  nisi  detur 
ille  simul  cum  aliis  ejusdem  generis  in  aliqua  extensione  vel 
spatio?  —  Dein,  ut  jam  supra  objecimus,  duo  sunt  genera  situs, 
unum,  ut  ita  dicam,  intelligibile,  quod  non  necessario  ad  spatium 
nec  ad  extensionem  pertinet,  alterum  sensibile  vel  imaginarium, 
quod  unice  extensionem  ac  spatium  efficere  possit  nisi  contra  ab 
ipso  efficiatur.  —  Denique  situm  vel  locum  priorem  esse  exten- 
sione  ac  spatio  idem  esse  videtur  atque  continuum  oriri  ex  punctis, 
quod  Leibnitio  auctore  absurdum  esse  constat1. 

Tollitur  omnis  difficultas  si  ponimus  spatium  atque  exten- 
sionem  non  in  rebus  ipsis  sed  tantum  in  phoenomenis  vel  percep- 
tionibus  rerum  existere.  Tum  enim  fient  attributa  vel  relationes 
sensibilium  atque  licebit  ea  duobus  tanquam  temporibus  consi- 
derare,  et  quum  primum  sensibus  objiciuntur,  et  quum  posterius 

l.  Epistolx  aol  patrem  Des  Bosses,  XII  et  XXX.  Erdm.,  p.  456  ct  682.  — 
Gerhardt,  t.  II,  p.  517. 

per  intellectum  abstrahuntur  et  concipiuntur.  Quod  percipimus, 
id  est  concreta  et  continua  extensio  prior  omni  situum  vel  locorum 
discrimine;  quam  quum  intelligere  volumus,  necessario  in  partes 
dividimus  inter  se  ordine  certo  coexistentes  et  sitas,  ita  ut  ipsa  ex 
harumpartiumconsummationeefficivideatur.  Nectamen  possemus 
partes  et  situm  partium  ullo  modo  concipere  nisi  menti  subesset 
antiquior  sensibilis  extensionis  imago  *, 

An  autem  recte  ponitur  spatium  non  rebus  ipsis  seu  monadibus 
sed  phaBnomenis  inesse?  Hoc  nunc  sequenti  capite  investigandum. 

1.  Gerhardt,  t.  II,  p.  282.  —  Ibid.,  t.  VII,  p.  314. 


GAPUT  QUINTUM 


UTRUM  SPATIUM  SIT  ORDO  PHLENOMENORUM  AN  MONADUM 


I.  Quum  plerumque  spatium  a  Leibnitio  definiatur  «  ordo 
coexistentium  »,  pronum  est  inde  concludere  quaecumque  inter 
se  coexistant,  sive  substantise  sint  aut  monades  sive  phsenomena 
aut  perceptiones,  pariter  spatio  contineri  vel  potius  spatium  cons- 
tituere.  Imo  quum  phsenomena  nihil  aliud  sint  nisi  substantiarum 
modificationes,  ipsse  demum  substantise  inter  se  coexistendo  cons- 
tituunt  spatium. 

Vulgata  est  haec  Leibnitianse  de  spatio  doctrinae  intelligentia 
ex  quo  Wolfius  extensionem  oriri  posse  contendit  ex  solo  ordine 
coexistentium  monadum.  Gerte  Kantius,  quum  spatium  ad  sola 
phsenomena  pertinere  neque  ullo  modo  res  «  in  se  »  sumptas  vel, 
ut  dicit,  noumcna  spectare  asseruit,  sibi  visus  est  Leibnitii  sen- 
tentise  adversari.  In  recentiori  Cartesianae  philosophiae  historia  1 
legitur  percipi  extensionem  nihilaliud  esseapud  Leibnitium  quam 
percipi  indistinctam  continuitatem  resistentiae  ex  connexione, 
coordinatione  ac  mutua  limitatione  monadum  ortam,  ita  ut  si 
acutioribus  sensibus  uteremur,  loco  hujus  indistinctae  continui- 
tatis,  perciperemus  ordinem,  nexum  et  limites  singularum  harum 
virium,  sicut  loco  circuli  ignei,  quum  carbo  ardensfunda  vertitur, 
videremus  punctum  lucidum  per  diversas  spatii  partes  vicissim 
translatum. 

Non  argumentis  caret  prior  haec  interpretatio.  Tria  prsecipue 
proponi  possunt. 

Quod  ex  ipsa  spatii  definitione  trahitur,  jan  supra  memo- 
ratum. 

Secundum  oritur  ex  relatione  compositorum  cum  substantiis 


1.  Bouillier,  Histoire  de  la  philosophie  cartesienne ,  t.  II,  p.  413. 

simplicibus  vel  monadibus.  Sunt  enim  substantia?  simplices  vel 
monades  elementa  sive  partes  compositorum  :  atqui  composita 
sunt  in  spatio;  ergo  substantiaB  simplices  spatium  necessario 
efficiunt  qua3  a  compOsitis  non  differunt  nisi  tanquam  unitates  a 
numeris. 

Denique  Leibnitiana  de  perceptione  doctrina  tertium  argu- 
mentum  afferet.  Perceptio  enim  nihil  aliud  est  nisi  confusa 
rerum  ipsarum  apprehensio.  Per  intellectum  cognoscimus  res 
quales  sunt,  per  sensum  quales  apparent,  nec  tamen  differt 
sensus  ab  intellectu  nisi  tanquam  confusum  a  distincto.  Qui 
cumulum  lapidum  e  proximo  videt  non  aliud  videt  quam  qui 
e  longinquo  :  prior  tamen  singulos  cernit  lapides  dum  alter 
molem  indiscretam  contuetur.  Inde,  quum  extensionem  vel  spa- 
tium  percipimus,  revera  monades  ipsas  confuse  apprehendimus. 

Parvi  nobis  videntur  ista  esse  ponderis.  —  Non  enim  spatiurn  a 
Leibnitio  simpliciter  defmitum  est  ordo  quidam  coexistentium, 
sed,  ut  priori  capite  vidimus,  ordo  coexistentium  quae  inter  se 
situm  habere  dici  possunt.  Ad  quod  recidit  ista  extensionis  defi- 
nitio  quam  in  vicesima  nona  1  ad  patrem  Des  Bosses  epistola 
invenimus  :  «  extensionem  concipio  ut  ordinem  coexistendi  par- 
tium  extra  partes,  qui  per  distantias  explicatur,  seu  magnitu- 
dinem  viae  brevissimae  ab  uno  distantium  ad  aliud  ».  —  Unde 
jure  aliquis  contendet  ea  tantum  spatio  obnoxia  esse  quae  non 
moclo  coexistant  sed  etiam  ex  partibus  constent  extra  partes 
positis,  id  est  quae  materialia  vel  sensibilia  sint.  —  Geterum  multis 
locis  clarissime  asseruit  Leibnitius  «  notiones  quae  in  extensione 
constant  aliquid  imaginarium  involvere  »,  item  «  corpora  esse 
tantum  res  imaginarias  ac  mera  phaenomena  si  materia  (id  est 
extensio)  atque  ejus  modificationes  unice  existerent  »;  denique 
«  de  figura,  magnitudine,  motu  dici  posse  qualitates  vel  prsedicata 
ista  phsenomenon  quasi  redolere  sicuti  colores  et  sonos,  nec 
quamvis  distinctae  notitise  plus  involvant,  ultimam  tamen  ana- 
lysim  pati,  ideoque  massam  extensam  merum  esse  phaenomenon 
ut  Irida  2  ».  —  Imo  habemus  ipsum  confitentem  nec  spatium 
nec  extensionem  ad  monades  pertinere,  quippe  qui  in  epistola  ad 
patrem  Des  Bosses  vicesima3  haec  scripserit  jam  supra  memorata 

1.  Erdm.,  p.  739.  —  Gerhardt,  t.  II,  p.  510.  GXXV. 

2.  Correspondance  de  Leibniz  et  d'Arnauld,  edit.  Janet,  p.  578,  632. 

3.  Erdm.,  p.  682.  —  Cf.  Gerhardt,  t.  I,  p.  384.  Leibniz  a  Foucher.  —  Ibid., 
p.  392.  Je  prouve  me*me  que  Vetendue,  la  figure,  le  mouvement  enferment 
quelque  chose  dimaginaire  et  d^apparent,  et  quoiqu'on  les  concoive  plus  dis- 
tinctement  que  la  couleur  ou  la  chaleur,  neanmoins,  quand  on  pousse  Vanalyse 

«  explicationem  phaenomenorum  omnium  per  solas  monadum 
perceptiones  inter  se  conspirantes,  seposita  substantia  corporea, 
utilem  censeo  ad  fundamentalem  rerum  inspectionem ;  et  hoc 
exponendi  modo  spatium  fit  ordo  coexistentium  phaenomenorum, 
ut  tempus  successivorum,  nec  ulla  est  monadum  propinquitas 
aui  distantia  spatialis  vel  absoluta,  dicereque  esse  in  puncto  con- 
globatas  aut  in  spatio  disseminatas ,  est  quibusdam  fictionibus 
animi  nostri  uti,  dum  imaginari  libenter  vellemus,  quse  tantum 
intelligi  possunt  ».  Quae  optime  congruunt  cum  isto  nonae  decimse 
ad  eumdem  epistolge  loco  1  :  «  Monades  per  se  ne  situm  quidem 
inter  se  habent,  nempe  realem  qui  ultra  phaenomenorum  ordinem 
porrigatur.  Unaquaeque  est  velut  separatus  quidam  mundus,  et 
hi  per  phsenomena  sua  consentiunt  inter  se,  nullo  alio  per  se 
cornmercio  nexuque.  »  Retineamus  igitur  spatium  esse  ordinem 
coexistentium  non  monadum  sed  phaenomenorum. 

Secundo  argumento  interdurn  favere  Leibnitius  videtur  quum 
compositum  dicit  nihil  aliud  esse  quam  substantiarum  aggre- 
gatum  simplicium;  sed  communibus  verbis  eum  uti  tantum 
ratus  eris  quum  alias  audies  dicentem  :  «  Monades  esse  partes 
corporum,  tangere  sese,  componere  corpora,  non  magis  dici 
debet  quam  hoc  de  punctis  et  animabus  dicere  licebit  2  »,  atque 
«  monades  revera  non  esse  ingredientia  sed  tantum  requisita 
materiae  3  ».  —  Ita  relatio  inter  monades  et  corpora  a  Leibnitio 
instituta  non  ea  est  quae  inter  partes  et  totum  vel  inter  unitates 
et  numerum  vulgo  concipitur  sed  potius  quam  ulterius  inter 
phaenomena  ac  noiimena  excogitavit  Kantius,  scilicet  monades 
non  componere  corpora  sed  potius  corporibus  supponi  tanquam 
ipsorum  fundamenta  4. 

Gum  secundo  cadit  tertium  argumentum  quod  ex  Leibnitiana 
de  perceptione  doctrina  oriri  dicitur.  Quum  sint  enim  monades 
non  elementa  sed  requisita  corporum,  qui  corpora  percipit 

aussi  loin  que  fai  fait,  on  trouve  que  ces  notions  ont  encore  quelque  chose  de 
confus.  —  Cf.  ibid.,  t.  VII,  p.  314. 

1.  Ibid.,  p.  681.  —  Gerhardt,  t.  II,  p.  444.  XCIII. 

2.  XVIII  ad  patrem  Des  Bosses  epistola.  Erdm.,  p.  680.  —  Gerhardt,  t.  II 
p.  435.  LXXXIX. 

3.  Gerhardt,  t.  II,  p.  450. 

4.  Gerhardt,  t.  II,  p.  268.  «  Accurate  loquendo  materia  non  componitur  ex 
unitatibus  constitutivis  sed  ex  iis  resultat,  quum  materia  seu  massa  extensa 
non  sit  nisi  phaenomenon  fundatum  in  rebus  ut  iris  aut  parhelion,  realitas- 
que  omnis  non  sit  nisi  unitatum.  Phsenomena  igitur  semper  dividi  possunt  in 
phaenomena  minora  qufe  aliis  subtilioribus  animalibus  apparere  posscnt,nec 
unquam  pervenietur  ad  minima  phaenomena.  Unitates  vero  substantiales  non 
sunt  partes  sed  fundamenta  phsenomenorum.  »>  Leibnitius  ad  Bolderium  (1704). 

nequaquam  percipit  monades  sed  earum  phaenomena;  imo  suos 
ipsius  sensus  vel  suas  cogitationes  percipit  quum  nihil  aliud  sint 
phaenomena  secundum  Leibnitium  nisi  cogitationes  *.  —  Vulgo 
quidem  concipitur  perceptio  tanquam  ipsarum  rerum,  vel  proprior 
ac  distincta,  vel  longinquior  ac  confusa  apprehensio;  nusquam 
autem  apud  Leibnitium  qui  actus  transitivos  omnino  esse  neget 
ici  est  veram  inter  substantias  communicationem.  Qui  Kantio 
auctore  putaverunt  monades  a  nobis  confuse  trans  corpora  per- 
cipi  posse  quasi  phaenomena  essent  ipsa  noumena  indiscrete 
percepta(more  stellarum  quibus  Via  Lactea  constat),  illi  Prsesta- 
bilitae  Harmoniae  principium  mirum  in  modum  ignoravisse  aut 
obliti  esse  videntur  :  portis  ac  fenestris  carere  monades  ita  ut 
quseque  in  se  ipsa  clausa  sit.  Non  est  igitur  perceptio  ceterarum 
monadum  a  percipiente  apprehensio  sed  in  percipiente  expressio ; 
nec  ideo  sunt  monades  in  spatio  quod  corpora  in  spatio  perci- 
piuntur. 

Ut  breviter  superiora  contrahamus,  in  spatium  tantum  cadunt 
phaenomena  partibus  composita,  sensibus  atque  imaginationi 
subjecta  :  extra  autem  spatium  sunt  monades  «  quae  sensibus  et 
imaginatione  comprehendi  non  possunt  quia  partibus  carent 2  ». 

II.  Obscura  tamen  manebit  spatii  natura  quamdiu  non  altius 
intelligemus  quae  fuerit  Leibnitii  de  ipsis  phaenomenis  sententia. 

Ambigitur  enim  utrum  phsenomena  extra  mentem  sint  realia 
atque  mundum  constituant  qui  ab  omnibus  hominibus  idem 
percipiatur  nec  ab  eorum  perceptione  pendeat,  an  contra  nihil 
aliud  sint  quam  mentis  ipsius  modificationes  ita  ut  cum  singulis 
hominibus  aliaab  aliis  differant  neque  extra  horum  perceptionem 
esse  possint;  si  solito  Kantii  sermone  uti  licet,  ambigitur  utrum 
objective  an  subjective  existant  phaenomena. 

Atqui  pone  phaenomena  extra  mentem  realia  :  continuo  spa- 
tium  vel  ordo  secundum  quem  talia  phaenomena  coexistunt  mente 
etiam  evadit  ac  per  se  stat,  ut  ita  dicam,  in  rerum  natura.  Quam 
jam  tum  tres  gradus  continere  dixeris  :  monades,  phsenomena  in 
spatio  coordinata,  mentem  cum  perceptionibus  suis.  Nonne  ea  est 
vera  Leibnitianae  doctrinae  adumbratio? 

Attende  enim  his  verbis  a  Theodicsea  3  translatis.  «  Si  mentes 
(vel  animi)  tantum  essenl,  carerent  nexu  necessario,  ordine  tem- 
porum  ac  locorum.  Ordo  autem  ille  petit  materiam,  motum 
ejusque  leges.  »  Quum  certum  sit  materiam  et  motum  nihil  aliud 

1.  Correspondance  de  Leibniz  et  cVArnauld,  edit.  Janet,  t.  I,  p.  637. 

2.  Ep.  ad  Bierlingium,  111.  Erdm.,  p.  677. 

3.  Theodicee,  II,  120,  edit.  Janet,  p.  186. 


apud  Leibnitium  nisi  phaenomena  realia  esse,  inde  sequi  videtur 
phoenomena  extra  mentem  existere,  imo  necessaria  esse  ut  mentes 
inter  se  connectantur  atque  unius  mundi  sint  partes. 

Quod  optime  convenit  cum  Dissertatione  de  modo  distinguendi 
phsenomena  realia  ab  imaginariis  *.  Quid  enim  sibi  vult  haec  dis- 
tinctio  si  phaenomena  realia  non  minus  a  mente  nostra  pendent 
quam  imaginaria?  Nec  multi  refert  dicere  realia  saltem  esse  quse 
cum  tota  serie  vitse  consentiant;  nam  Leibnitius  ipse  ibidem  dis- 
crimen  ponit  inter  vere  realia  phaenomena  atque  simpliciter  con- 
senticula  quum  dicit.  «  Quid  enim  si  natura  nostra  non  erat  forte 
capax  phgenomenorum  realium?  Profecto  non  tam  accusandus 
foret  Deus  quam  gratiae  ei  agendae;  efficiendo  enim  ut  phaeno- 
mena  illa,  quum  realia  esse  non  possent,  saltem  consenticula 
essent,  praestitit  nobis  quod  in  omni  vitae  usum  realibus  phseno- 
menis  aequipolleret.  »  Sunt  ergo  phaenomena  realia  non  modo 
quae  secum  in  mente  congruunt  sed  etiam  quae  extra  mentem 
existunt. 

Denique  in  epistohs  ad  patrem  Des  Bosses  passim  asseritur 
inter  monades  et  phoenomena  (subjectivo  sensu  sumpta)  interjici 
vinculum  substantiale  phsenomena  realizans  in  quo  extensio  et 
spatium  objective  existere  necesse  est.  Quod  clarissime  elucet  in 
epistola  duodevicesima  (XVIII).  «  Si  substantia  corporea  aliquid 
reale  est  prseter  monades,  uti  linea  aliquid  statuitur  esse  praeter 
puncta,  dicendum  erit  substantiam  corpoream  consistere  in 
unione  quadam  vel  potius  uniente  reali  a  Deo  superadditum 
monadibus,  et  ex  unione  quidem  potentiae  passivse  monadum 
oriri  materiam  primam,  nempe  extensionis  et  antitypiee  seu  dif- 
fusionis  et  resistentise  exigentiam;  ex  unione  autem  entele- 

chiarum  monadicarum  oriri  formam  substantialem   Itaque 

alterutrum  dicendum  est  :  vel  corpora  esse  mera  phaenomena, 
atque  ita  extensio  quoque  non  nisi  phsenomenon  erit,  solaeque 
erunt  monades  reales,  unio  autem  animae  percipientis  operatione 
in  phsenomeno  supplebitur;  vel  si  fides  nos  ad  substantias  cor- 
poreas  adigit,  substantiam  illam  consistere  in  illa  realitate  unio- 
nali,  quse  absolutum  aliquid  (adeoque  substantiale),  etsi  fluxum, 
uniendis  addat 2.  »  Atque  infra  :  «  Si  abesset  illud  monadum 
substantiale  vinculum,  corpora  omnia  cum  omnibus  suis  quali- 
tatibus  nihil  aliud  forent  quam  phsenomena  bene  fundata,  ut 
iris  aut  imago  in  speculo,  verbo  somnia  continuata  perfecte 
congruentia  sibi  ipsis;  et  in  hoc  uno  consisteret  horum  phasno- 

1.  Erdm.,  p.  444. 

2.  Erdm.,  p.  680.  —  Gerhardt,  t.  II,  p.  435.  LXXXIX. 


menorum  realitas...  Gorpus  ergo,  si  substantia,  est  realizatio 
phsenomenorum  ultra  congruentiam  procedens.  » 

Non  tamen  nobis  videntur  admitti  posse  apud  Leibnitium 
phoenomena  extra  mentem  realia. 

Sunt  quidem  extra  mentem  meam  phaenomena,  sed  haec  quoe 
mihi  non  apparent  alius  monadis  sunt  perceptiones,  neque 
cognoscere  ea  possum  nisi  per  phaenomena  quae  intra  mentem 
meam  percipiuntur.  Quod  optime  explicat  Leibnitius  in  loco 
vicesimae  ad  patrem  Des  Bosses  epistolae.  «  Verum  est  consentire 
debere  quae  fmnt  in  anima  cum  iis  quae  extra  animam  geruntur, 
sed  ad  hoc  sufficit  ut  ea  quae  geruntur  in  una  anima  respondeant 
tum  inter  se  tum  iis  quae  geruntur  in  quavis  alia  anima ;  nec  opus 
est  poni  aliquid  extra  omnes  animas,  vel  monades;  et  in  hac 
hypothesi,  quum  dicimus  Socratem  sedere,  nihil  aliud  signifi- 
catur  quam  nobis  aliisque  ad  quos  pertinet  haec  apparere  quibus 
Socratem  sessumque  intelligimus  *.  » 

Ergo  quum  asserit  Leibnitius  materiam,  motum  et  cetera  ejus- 
dem  generis  necessaria  esse  ne  mentes  vel  animi  nexu  necessario 
id  est  ordine  temporum  ac  locorum  careant,  non  ideo  motum  ac 
materiam  objective  existere  asserit.  Duas  enim  species  monadum 
distinguit  quarum  una  tantum  mentis  vel  animi  nomine  signari 
potest  scilicet  quae  perceptionibus  distinctis  fruitur  atque  sui 
ipsius  est  conscia.  Non  desunt  tamen  animis  perceptiones  confusae 
per  quas  in  ipsis  aliae  monades  inferioris  naturae  repraesen- 
tantur  :  quarum  repraesentatione  constant  materia,  motus  atque 
uno  verbo  quaecumque  sensibus  objiciuntur. 

Ex  secundo  argumento  inferri  quidem  potest  phsenomena  realia 
non  hoc  tantum  differre  ab  imaginariis  quod  inter  se  per  totam 
vitae  seriem  congruant,  nec  tamen  ideo  extra  mentem  qua  perci- 
piuntur  existere.  Realia  enim  sunt  si  eorum  ratio  non  reddi 
potest  nisi  per  suppositionem  monadum  extra  monadem  seu 
mentem  nostram  existentium. 

Superest  gravius  argumentum  ex  epistolis  ad  patrem  Des 
Bosses  excerptum.  Sed  tota  haec  de  vinculo  substantiali  doctrina 
magnopere  obscura  et  ambigua  haud  immerito  dicatur.  Nempe 
in  his  tantum  epistolis  reperitur  quasi  a  Leibnitio  excogitata  sit  ut 
amico  suo  assentaretur  et  difficultatibus  ex  Eucharistico  dogmate 
ortis  responderet 2.  —  Atqui,  ut  videre  est  ex  loco  supra  citato, 
non  ratio  sed  fides  nos  ad  corporeas  substantias  adigit.  Itaque  in 
recentiore  epistola  (vicesima)  hoc  fatetur  Leibnitius  quod  jam 

1.  Erdm.,  p.  683.  —  Gerhardt,  t.  II,  p.  451.  XGV. 

2.  Cf.  Gerhardt,  t.  II,  p.  499.  CXXI. 

memoravimus  :  «  Explicationem  phaenomenorum  omnium  per 
solas  monadum  perceptiones  inter  se  conspirantes,  seposita  sub- 
stantia  corporea,  utilem  censeo  ad  fundamentalem  rerum  inspec- 
tionem  » .  Ad  quod  recidunt  ista  ex  vicesima  secunda 1  :  «  Si  ratio 
excogitari  posset,  corporibus  licet  ad  sola  phaenomena  redactis, 
explicandi  possibilitatem  xou  j*eToi»(ria<j[Aou  vestri,  id  pridem  mal- 
lem.  Nam  hypothesis  illa  multis  modis  placet.  Nec  aliqua  alia  re 
quam  Monadibus  earumque  modificationibus  internis  ad  philoso- 
phiam,  oppositis  (legerem  libentius  sepositis)  supernaturalibus, 
indigemus.  » 

Geterum  etiamsi  vinculum  substantiale  admittas,  non  ideo 
extensionem  et  spatium  extra  mentis  perceptiones  existere  demons- 
trabitur.  Non  enim  ubique  opus  est  tali  vinculo  sed  tantum  «  in 
corporibus  quae  habent  monadem  dominantem,  seu  quse  sunt 
unum  per  se,  ut  organica2  ».  Quod  optime  consentit  cum  theolo- 
gica  hujus  hypothesis  origine. 

Intima  igitur  Leibnitii  sententia  sane  videtur  cc  corpora  esse 
phsenomena  atque  extensionem  non  nisi  phsenomenon  esse, 
monades  demum  solas  esse  reales,  unionem  autem  in  phseno- 
menis  suppleri  animse  percipientis  operatione  ».  Unde  nulla  est 
apud  eum  extensio  quae  extra  animam  percipientem  existere 
possit,  quum  ipsa  phaenomena  nihil  aliud  sint  quam  animae  per- 
ceptiones. 

1.  Erdm.,  p.  687.  —  Gerhardt,  t.  II,  p.  461.  XCIX. 

2.  Ep.  ad  patrem  Des  Bosses,  XXVII.  Erdm.,  p.  727.  —  Gerhardt,  t.  II,  p.  496. 
CXX.  —  Cf.  ibid.,  p.  481.  GVII. 


GAPUT  SEXTUM 


QUALE  SIT  FUNDAMENTUM  SPATII  IN  MONADIBUS 


Quamvis  non  detur  spatium  extra  phsenomena  sive  extra  animae 
perceptiones,  nec  monades  ullo  modo  dici  possint  spatium  com- 
ponere  vel  in  spatio  contineri,  quaerendum  tamen  in  monadibus 
ultimum  spatii  fundamentum.  Gonstanter  enim  docet  Leibnitius 
phsenomena  in  monadibus  fundata  esse  ita  ut  quoequae  in  per- 
ceptionibus  animse  repreesentantur  res  ipsas  id  est  monades  vera 
relatione  exprimant.  Manat  hsec  consequentia  ex  principio  rationis 
sufficientis,  nempe  ratione  carerent  phsenomena  eorumque  pro- 
prietates  et  ordines  nisi  per  monades  extra  animam  percipientem 
vere  existentes  possent  intelligibiliter  explicari.  Frustra  ergo  elu- 
deretur  qusestio  :  quale  est  fundamentum  spatii  in  monadibus? 

L  Atqui  primum  videtur  Leibnitius  in  ipsis  monadibus  posuisse 
tanquam  elementum  spatii  quum  monades  situ  vel  localitate  frui 
velit.  Scribit  enim  in  octava  ad  patrem  Des  Bosses  epistola  1  : 
cc  Substantia  simplex,  etsi  non  habeat  in  se  extensionem,  habet 
tamen  positionem,  quae  est  fundamentum  extensionis,  quum 
extensio  sit  simultanea  continua  (legendum  forsan  continuse)  posi- 
tionis  repetitio  ». 

Quse  si  tamen  ad  verbum  admittas,  necessario  redis  ad  priorem 
sententiam  quam  modo  explodimus,  spatium  esse  ordinem  coexis- 
tentium  non  modo  phsenomenorum  sed  monadum.  Si  enim 
monades  revera  situm  habent,  quum  inter  se  coexistant,  non 
aliter  fieri  potest  quam  in  spatio  contineantur  aut  spatium  ipsee 
constituant.  Gommunibus  ergo  notionibus  utitur  Leibnitius  quum 
extensionem  oriri  posse  dicit  continuatione  vel  repetitione  mona- 
dum  atque  substantiis  simplicibus  situm  vel  positionem  attribuere 
videtur.  Ipse  tum,  ut  verba  ejus  usurpem,  «  quibusdam  fictio- 

1.  Erdm.,  p.  442.  —  Gerhardt,  t.  II,  p.  339.  XXIII. 

nibus  utitur,  dum  imaginari  libenter  velit  quae  tantum  intelligi 
possunt  ». 

Plurima  autem  sunt  loca  in  quibus  apertissime  ne  situm  qui- 
dem  monadibus  inesse  asseverat.  Jam  prius  relata  sunt  aliqua, 
unde  istud  gravissimum  :  «  Monades  enim  per  se  ne  situm 
quidem  habent,  nempe  realem  qui  ultra  phsenomenorum  ordinem 
porrigatur 1  ».  Ita  monas  quselibet,  exempli  gratia  anima  mea,  non 
situm  realem  habet  inter  ceteras  ita  ut  recte  dici  possit  propinqua 
esse  huic,  remota  autem  ab  illa  :  quse  omnia  tantum  de  rebus 
corporeis  vel  de  phsenomenis  prsedicanda  sunt;  nec  tamen  illud 
vetat  quin  dicam  me  in  quodam  loco  esse  non  modo  sedentem 
sed  etiam  cogitantem,  tanquam  si  anima  mea  alicubi  in  spatio 
sita  sit  :  sed  liquet  hanc  enuntiationem  tantum  ad  phsenomena 
spectare.  Finge  enim  monades  inter  se  sitas  esse  :  continuo  fient 
ingredientia  extensionis  quam  tamen  sensibilem  vel  imaginariam 
esse  qualitatern  Leibnitius  constanter  professus  est. 

Sublato  situ,  manet  tantum  in  monadibus  coexistentia  quse 
spatii  fundamentum  esse  possit.  Existunt  enim  simul  monades  eo 
ipso  quod  omnes  seque  ab  uno  Deo  pendeant  et  ejusdem  universi 
sint  partes.  Est  ergo  extensio  sive  spatium  tanquam  phsenomenon 
coexistentium  monadum. 

II.  Atque  hic  triplex  qusestio  oritur  quam  Leibnitius  vixattigit, 
perscrutari  debuisset  ut  suam  de  spatio  doctrinam  prorsus  mani- 
festam  efficeret. 

Primum  enim  inquirendum  est  quomodo  ex  multitudine 
coexistentium  quidem  monadum,  ita  tamen  ut  una  quaeque 
mundus  sit  separatus,  conflari  possint  continuitas  extensionis 
atque  spatii  unitas,  —  dein,  quum  monades  seque  inter  se  coexis- 
tant,  unde  fiat  in  earum  phaenomenis  illa  situum  diversitas  per 
quam  videntur  inter  se  modo  prope  modo  longinque  versari,  — 
denique,  quos  monadum  affectus  quasve  relationes  exprimant 
variae  magnitudines  et  figurse  nostris  sensibus  objectse. 

Vix  responsum  triplici  huic  quasstioni  reperiri  posse  confi- 
dimus. 

Fatendum  est  enim  Leibnitium  nunquam  enisum  esse  ut  tran- 
situm  a  monadibus  ad  phaenomena  distincte  exploraret.  Phseno- 
mena  in  monadibus  fundata  esse,  scilicet  in  earum  perceptionibus 
atque  appetitionibus  rationes  suarum  proprietatum  habere,  gene- 
raliter  affirmavit  ac  demonstravit,  sed  ne  tentavit  quidem  expli- 
care  quas  appetitiones  ac  perceptiones  quarumque  monadum 

1.  Epislola  ad  patrem  Des  Bosses,  XIX.  Erdm.,  p.  661.  —  Gerhardt,  t.  II, 
p.  444.  XCIII. 

exprimant  in  phaenomenis  gravitas,  calor,  lumen,  sonus  et  cetera 
ejusmodi.  Nec  forsan  sub  viribus  ullius  intellectus  humani  cadit 
ista  quam  desideramus  explicatio. 

1°  Quod  ad  primam  partem  attinet,  videtur  Leibnitius  haesisse, 
ut  prsecedenti  capite  jam  liquit,  utrum  continuitatem  extensionis 
atque  unitatem  spatii  per  substantiam  corpoream  an  per  animae 
percipientis  operationem  explicaret.  Saepius  enim  in  Epistolis 
ad  patrem  Des  Bosses,  statuitur  substantia  corporea  tanquam 
reale  aliquid  praeter  monades  «  ut  linea  aliquid  esse  statuitur 
proeter  puncta  ».  Ita  inter  animam  et  monades  interjiceretur 
substantia  illa,  vel  potius  vinculum  illud  substantiale,  cujus  pro- 
prium  est  officium  monades  unire  et  phaenomena  realizare. 

Sed  obscurissima  est  haec  substantiae  corporeae  notio.  Non  enim 
facile  est  intelligere  quomodo  monades  unire  possit,  quum  illis  a 
Deo  superaddatur  tanquam  extrinsecus  (non  sunt  enim  monades, 
ut  scribit  Leibnitius,  hujus  additi  ingreclientia),  nec  quomodo 
possit  phaenomena  realizare,  quum  phsenomena  nihil  aliud  sint 
nisi  animae  perceptiones  atque  ideo  extra  hancipsam  substantiam 
versentur.  Adde  quod,  ut  jam  supra  notavimus,  tale  vinculum 
videtur  admodum  Leibnitius  non  admittere  nisi  ubi  est  corpus 
organicum  cum  Monade  dominante,  seu  vivum,  animal  scilicet, 
vel  animali  analogum  (Epist.  XXIV)  l.  Unde  haud  temerarium 
est  conjicere  hoc  vinculum  excogitando  Leibnitium  inserviisse  et 
communis  sensus  opinionibus  qui  ipsa  corporum  phaenomena  in 
substantiam  corpoream  libentissime  vertit  et  theologorum  votis 
qui  transsubstantiationem  seu  t6v  ^sTouaiacraov  nisi  per  substan- 
tiam  corpoream  explicari  posse  diffidebant. 

Quidquid  id  est,  certe  vinculum  substantiale  ad  imaginem 
phaenomenorum  concipitur,  neque  revera  aliter  definiri  potest 
nisi  ipsorum  phaenomenorum  extra  animam  percipientem  reali- 
zatio.  Optime  igitur  cum  vulgi  notionibus  convenit;  vulgo  enim 
creditur  extensionem,  figuram,  motum,  imo  colorem,  sonum, 
ceterasque  qualitates  sensibus  obnoxias  per  se  tales  existere  posse, 
extra  perceptiones  animoe,  quales  in  his  ipsis  perceptionibus 
adhibentur. 

In  circulum  ergo  ingreditur  qui  extensionem  in  phaenomenis 
datam  per  extensionem  substantiae  corporeae  explicare  conatur 
quum  posterior  nonnisi  per  priorem  excogitari  possit.  In  ipsis 
ergo  phaenomenis  id  est  in  animae  perceptionibus  quoerenda  est 
ratio  extensionis. 

1.  Erdmann,  p.  727.  —  Gerhardt,  t.  II,  p.  496. 

Qute  quidem  ratio  non  in  multitudine  perceptionum  sed  potius 
in  unitate  animae  percipientis  jacere  demum  videtur.  Defmiri 
enim  potest  perceptio  «  multorum  in  uno  expressio  ».  Ita  con- 
tinuitate  extensionis  atque  unitate  spatii  unitas  animse  perci- 
pientis  exprimitur  non  minus  atque  diversitate  punctorum  vel 
situum  multitudo  coexistentium  monadum.  Quod  Leibnitius  loco 
jam  citato  annuere  videtur  (Ep.  XVIII)  1  :  «  Gorpora  mera  esse 
phaenomena,  atque  ita  extensio  quoque  non  nisi  phaenomenon 
erit,  solseque  erunt  monades  reales;  unio  autem  animx  perci- 
pientis  operatione  supplebitur  )).  Atque  alias  (Ep.  XXX)  2  :  «  Si 
nihil  existeret  substantiale  praeter  monades,  seu  si  composita 
essent  mera  phaenomena  (neque  se  huic  opinioni  potissimum 
favere  dissimulavit  Leibnitius)  extensio  ipsa  nil  foret  nisi  phseno- 
menon  resultans  ex  apparentiis  simultaneis  coordinatis,  et  eo  ipso 
omnes  controversiae  de  compositione  continui  cessarent.  » 

2°  Quod  si  continuitas  extensionis  ex  unitate  animse  percipientis 
oriri  posse  videtur,  fundamentum  contra  situum  extra  animam 
in  monadibus  ponendum  esse  dixeris.  Phsenomenorum  enim  diver- 
sitas  monadum  varietati  respondet  :  quse  tamen  ejus  modi  est  ut 
certis  rationibus  semper  ordinetur,  iis  scilicet  quas  uno  spatii 
nomine  complectimur.  —  Nonne  inde  conjiciendum  est  monades 
quoque  inter  se  aliquo  ordine  coexistere  qui  per  ordinem  situum, 
id  est  per  spatium,  in  anima  percipiente  exprimatur?  At  frustra 
per  Leibnitii  scripta  vel  levissimum  hujus  inquisitionis  tentamen 
explorares.  Nihil  tamen  obstat  quin  ipsi  ex  principiis  Leibnitianae 
philosophiae  optatam  explicationem  haurire  conemur. 

Primum  nobis  attendendum  est,  quum  monades  aliquo  inter 
se  ordine  coexistere  loquimur,  ne  eas  in  spatio  coexistere,  id  est 
contiguas  vel  distantes  inter  se  existere  intelligamus  :  nullum 
inter  monades  coexistendi  genus  esse  potest  nisi  quod  essentiale 
seu  metaphysicum  superiori  capite  nominavimus.  Simul  existunt 
monades,  quaeque  tamen  pro  parte  sua,  nec  ita  ut  unam  rerum 
summam  conficiant.  Omnes  inter  se  connexse  sunt,  perceptionibus 
quidem  suis,  quum  unaquseque  ceteras  omnes  percipiat  ab  iisque 
percipiatur.  Quod  si  tamen  aequa  inter  omnes  esset  connexio, 
nulla  ratio  daretur  quare  ego  potius  cum  orbis  terrarum  incolis 
quam  cum  Saturni  planetae  vel  sideris  Sirii,  si  qui  sint,  commer- 
cium  quotidianum  habeam.  Sunt  ergo  inter  monades  foedera 
quaedam  et  quasi  consociationes  ex  quibus  fit  ut  singulae  expri- 

1.  Gerhardt,  t.  II,  p.  435.  LXXXIX. 

2.  Gerhardt,  t.  II,  p.  517.  CXXVIII. 

mant  vel  percipiant  eas  potissimum  quibuscum  talibus  foederibus 
consocientur.  Sic  anima  mea  monades  sui  corporis  primum  per- 
cipit ,  dein  monades  qu«3  a  monadibus  corporis  percipiuntur, 
atque  ita  per  infinitam  seriem.  Diversitate  ergo  situum  expri- 
mitur  diversitas  graduum  secundum  quos  monades  inter  se  con- 
sociantur  vel  se  mutuo  percipiunt  *. 

Plurima  vero  restant  obscura.  —  Quid  primum  sibi  volunt  haa 
consociationes  monadum  per  quas  spatiales  pbsenomenorum  rela- 
tiones  explicare  tentamus?  Ipsse  quomodo  explicari  possunt?Nulla 
videtur  esse  ratio  cur  ego  necessario  cum  istis  potius  monadibus, 
videlicet  quse  corpus  meum  resque  meo  corpori  proximas  com- 
ponunt,  quam  cum  quibusvis  aliis  consociatus  sim,  nisi  forte  jam 
deturextrame  in  rerum  natura  ordo  situum  vel  locorum.  Certe 
has  consociationes  monadum  nullo  alio  modo  cognoscere  possum 
nisi  per  phsenomenorum  propinquitates  :  unde  vulgo  creditur 
non  ideo  proxima  alterutri  esse  corpora  quod  inter  se  agant  sed 
contra  inter  se  agere  quod  proxima  sint.  Saltem  aliquis  jure  con- 
tendat  in  Leibnitiana  philosophia  nihil  obstare  quin  anima  per- 
cipere  possit  quae  vel  in  remotissimis  locis  eveniunt,  tanquam 
si  nullum  interponatur  spatium  :  quod  quidem  fieri  in  somno 
magnetico  quibusdam  visum  est,  at  non  satis  compertum. 

Adde  quod  propriae  spatii  affectiones,  exempli  gratia  triplicitas 
directionum,  nullo  modo  in  ista  explicatione  resolvuntur.  Legitur 
in  Theodicsea  contra  Baylium  «  numerum  ternarium  determi- 
nari  non  ratione  melioris  sed  geometrica  necessitate;  quum  geo- 
metraa  demonstrare  potuerint  tres  rectas  inter  se  perpendiculares 
tantum  posse  in  uno  et  eodem  puncto  se  invicem  secare  2  ».  — 
Sed  ista  demonstratio  fieri  posse  non  videtur  nisi  quis  spatium 
imaginetur  cum  rectis  in  ipso  descriptis  ita  ut  non  ad  res  ipsas 
extra  spatium  existentes  sed  ad  imaginem  vel  phsenomenon  spatii 
referatur  cujus  proprietates  deducit.  Quid  vetat  autem  quin 
monades  tot  tam  diversisque  consociationibus  inter  se  jungantur 
ut  spatio  plus  quam  triplici  ad  continenda  phgenomena  indigeant? 
Quod  quidem  imaginari  non  possumus,  concipere  tamen  pos- 

1.  Gerhardt,  t.  II,  p.  253.  «  Monades  etsi  extensse  non  sint,  tamen  in  exten- 
sione  quoddam  situs  genus,  id  est  quamdam  ad  alia  coexistentiee  relationem 
habent  ordinatam,  scilicet  per  machinam  cui  prsesunt.  Neque  ullas  substantias 
a  corpore  omni  separatas  existere,  aut  adeo  situ  vel  ordine  ad  res  ceteras 
coexistentes  universi  carere  puto.  Extensa  involvunt  in  se  plura  situ  prse- 
dita,  sed  quae  simplicia  sunt,  etsi  extensionem  non  habeant,  situm  tamen  in 
extensione  habere  debent,  quanquam  illum  punctatim  ut  in  incompletis 
pheenomenis  designare  possibile  non  sit.  »  Leibnitius  ad  Bolderium,  1703. 

2.  Essais  de  Tkeodicee,  t.  III,  §  351.  Erdm.,  p.  605. 

sumus,  ut  patet  ex  recentiorum  quorumdam  geometrarum  spe- 
culationibus. 

Denique  si  monades  inter  se  certo  ordine  coexistunt  tanquam  si 
alise  sint  potius  aliis  affines,  non  facile  intelligas  quid  in  ipsis 
phaenomeno  motns  respondeat.  Quum  enim  moveor,  id  est  mutor 
loco,  verbi  gratia  iter  faciens  ab  Europa  ad  Americam,  quomodo 
id  fit  ut  vicissim  commercium  habeam,  saltem  in  perceptionibus 
meis,  cum  innumeris  monadibus  quee  singulae  diversas  partes  orbis 
terrarum  suo  modo  constanter  exprimunt,  quasi  diversis  earum 
consociationibus  vicissim  intermiscear,  more  cometae  trans  pla- 
netarum  circulos  vagantis?  Gerte  videtur  mutationem  perceptio- 
num  per  locorum  mutationem  facilius  explicari  quam  si  rationem 
invertas. 

3°  Tertius  est  nodus  quale  sit  in  monadibus  fundamentum 
magnitudinis  et  figurse  quse  in  singulis  corporibus  percipiuntur. 
Quem  frustra  exsolvendum  Leibnitio  obtulit  pater  Des  Bosses. 
Legimus  enim  in  una  et  vicesima  ad  illum  patrem  epistola  1  : 
«  Quseris  denique,  si  pomum  realiter  extensum  non  est,  cur 
rotundum  apparet  potius  quam  quadratum?  Respondeo,  pomum 
ipsum,  quum  sit  ens  per  aggregationem,  non  nisi  phsenomenon 
esse.  »  At,  ni  fallimur,  eludit  quidem  Leibnitius,  non  resolvit 
quaestionem.  Quum  sint  enim  phaenomena  in  monadibus  fundata, 
aliaque  quadrata,  alia  rotunda  appareant,  debet  in  ipsis  mona- 
dibus  esse  ratio  cur  pomum  rotundum  appareat  potius  quam 
quadratum  2. 

Quanquam  igitur  ultimum  spatii  fundamentum  in  monadibus 
ponendum  est,  oportet  tamen  ut  confiteamur  nos  ignorare  quale 
id  sit  extra  multitudinem  coexistentium  monadum.  Quum  autem 
in  anirno  nostro  spatium  ipsum  detur,  nulla  superest  via  ut 
naturam  ejus  cognoscamus  nisi  quas  relationes  cum  mente 
humana  habeat  perscrutemur. 

1.  Erdm.,  p.  687.  —  Gerhardt,  t.  11,  p.  461.  XGVIII. 

2.  Cf.  Gerhardt,  t.  II,  p.  278.  Leibnitius  ad  Bolderium.  XXXIII. 


GAPUT  SEPTIMUM 


DE  RELATIONE  SPATII  AD  MENTEM  HUMANAM 


Non  dari  spatium  neque  extensionem  neque  motum  extra 
animoe  humanae  perceptiones  jam  toties  nobis  demonstratum  est 
ut  id  pro  uno  ex  primis  Leibnitianee  philosophiae  principiis  ferme 
statuere  possimus.  Placuit  Gartesio  duo  esse  rerum  vel  substan- 
tiarum  genera,  alterum  extensione,  alterum  cogitatione  distinc- 
tum  :  Leibnitius  contra  extensionem  ad  cogitationem  redegitquum 
nihil  aliud  ea  sit  quam  modus  percipiendi  vel  cogitandi  res 
externas. 

Oportet  igitur  ut  spatium  jam  nunc  in  mente  humana  conside- 
remus.  Atque  hic  bivium  patet.  —  Aut  enim  spatii  notio  menti 
humanse  innata  est  neque  a  rerum  experientia  nascitur  sed  ab 
ipsis  animae  penetralibus,  aut  contra  e  sensibus  orta  est  neque 
admodum  differt  a  notionibus  sensibilium  qualitatum,  videlicet 
coloris,  soni,  saporis.  Si  verbis  Kantianse  philosophiae  uti  licet, 
eam  notionem  aut  a  priori  aut  a  posteriori  essenecesse  est.  Utrum 
Leibnitius  approbavit? 

I.  Nec  deessentquidemutrinqueargumenta  si  quis  contenderet 
Leibnitium  huic  non  minus  atque  illi  opinioni  favisse. 

Primum  enim  Gartesium  Leibnitius  secutus  est  in  sua  de  origine 
notionum  doctrina.  Sunt  ergo  apud  eum  ideae  innatae  quarum 
inter  prsecipuas  habenda  est  idea  extensionis  aut  spatii.  Duplici 
signo  agnoscuntur  ideae  innatae  quas  interdum  noster  vocatnomine 
forsan  potiore  cc  inteliectuales  »  :  nempe  et  distincte  concipiuntur 
et  fontes  sunt  necessariarum  veritatum.  Quod  ideae  spatii  aptissime 
convenit.  Quid  enim  distinctius  concipi  potest  quam  extensio  geo- 
metrica  quee  proprie  est  spatium  omni  materia  sensibili  abso- 
lutum?  Rursus  quam  necessitatem  reperias  necessitate  geome- 

trica  arctiorem  quee  tota  ad  extensionem  ejusque  modos  relatio- 
nesque  pertinet? 

Videtur  ergo  idea  spatii  non  extrinsecus  oriri  sed  abipsis  intel- 
lectus  humani  penetralibus.  Itaque  in  opere  cui  titulus  Nouveaux 
Essais,  Lockio  asserenti  ex  pluribus  sensibus  oriri  ideas  spatii  vel 
extensionis  vel  figurse,  aperte  respondet  Leibnitius  eas  potius  e 
sensu  communi  nasci  scilicet  ab  ipsa  mente,  nam  « idese  sunt  intel- 
lectus  puri  sed  quse  relationem  habent  ad  externa  quarumque  fit 
apperceptio  per  sensus  :  ideo  sunt  defmitionum  ac  demonstra- 
tionum  capaces  1  ». 

Geterum  si  altius  in  Leibnitianse  philosophiae  principia  ingre- 
dieris,  comperies  omnes  ideas  innatas  esse,  quippe  quum  «  omnes 
cogitationes  et  actiones  animae  nostrae  e  proprio  fundo  veniant 
nec  per  sensus  dari  possint  »  (Nouv.  Essais,  lib.  I,  cap.  i,  §  1).  — 
Quidquid  enim  monadibus  contingit  ab  intima  ipsarum  natura 
proficiscitur. 

Rursus  autem  notionem  spatii  nequaquam  «  a  priori  »  vel 
innatam  esse  apud  Leibnitium  duplici  argumento  declarari  posset. 

Primum  eae  tantum  notiones  innatse  sunt  quse  distincteab  intel- 
lectu  puro  concipiuntur  nedum  constent  sensibus  et  imaginibus 
utique  confusis .  Atqui  jam  audiimus  Leibnitium  asserentem 
«  notiones  quae  ad  extensionem  pertinent  aliquid  imaginarium 
involvere  2  »  necnon  «  idem  dici  posse  de  figura,  magnitudine  et 
motu,  scilicet  qualitates  vel  praedicata  ista  haud  secus  ac  colores 
et  sonos,  naturam  phaenomeni  redolere,  nec  quamvis  plus  notitise 
distinctse  involvant,  ultimam  tamen  analysim  pati 3  ». 

Dein  manifestum  est,siquis  attendat  quomodo  idea  spatii 
gignatur,  eam  paulatim  conflari  e  sensuum  experientia  per  repe- 
titas  intellectus  operationes.  Satis  erit  commemorare  locum  illum 
jam  citatum  ex  quinto  ad  Clarkium  scripto  (v.  Gaput  Primum) 
qui  sic  incipit  :  Voici  comment  les  hommes  viennent  d  se  former 
la  notion  de  Vespace.  Ils  considerent  que  plusieurs  choses  existent 
d  la  fois,  etc.  Inde  enim  liquet  e  consideratione  rerum  exter- 
narum  ideam  spatii  nasci,  primum  concretam  scilicet  ipsis  sen- 
sibus  commixtam,  dein  abstractam  scilicet  a  sensibus  operatione 
quadam  intellectus  separatam. 

1.  Nouveaux  Essais,  lib.  II,  cap.  v.  Erdm.,  p.  230.  Ces  idees  qu'on  dit  venir 
de  plus  d'un  sens,  comme  celles  de  Vespace,  figure,  mouvement,  nous  sont  plu- 
tot  du  sens  commun,  c'est-d-dire  de  Vesprit  meme,  car  ce  sont  des  idees  de  Ven- 
tendement  pur,  mais  qui  ont  du  rapport  d  Vexlerieur  et  que  les  sens  font 
apercevoir  :  aussi  sont-elles  capables  de  definitions  et  de  demonstrations. 

2.  Corresp.  de  Leibniz  et  d^Arnauld,  11  fevrier  1686,  edit.  Janet,  p.  578. 

3.  Ibid.,  edit.  Janet,  t.  I,  p.  675. 

II.  Ita  utraque  ex  parte  paria  videntur  stare  argumenta.  Quod 
minus  mirabimur  si  reminiscemur  Leibnitium  saepius  placita 
inter  se  opposita  eeque  amplexum  esse  quse  ampliore  doctrina 
conciliare  conaretur.  Unde  potuit  scribere  recentior  quidam  Leib- 
nitianse  philosophia3  existimator  :  «  Cartesio  Leibnitium  conce- 
dere  omnes  ideas  innatas  esse;  Lockio  omnes  acquisitas  eta  rerum 
experientia  ortas1  ». 

Geterum  si  ad  locum  supra  citatum  redimus,  spatium  nec  ab 
intellectu  nec  a  sensu  unice  pendere  sed  potius  ab  utroque  con- 
perimus.  Ideam  nempe  spatii  Leibnitius  asserit  sensui  communi 
competere,  id  est  ipsi  menti,  namque  ideam  intellectus  puri  esse, 
quse  autem  ad  externa  referatur  atque  per  sensus  percipiatur. 
Quse  si  verba  evolvas,  mirum  in  modum  congruere  videbuntur 
cum  doctrina  quam  Kantius  in  Transcendentali  Msitxetica 
exponit. 

Est  enim  spatium  apud  Kantium  medium  quiddam  inter  sensus 
vel  ideas  sensibiles  et  intellectum  vel  ideas  intellectuales.  Datur 
quidem  a  priori  in  ipsa  mentis  natura,  sed  quatenus  mens  est 
capax  sensuum  atque  rebus  externis  obnoxia,  nec  unquam  per- 
cipi  potest  nisi  sensationibus  vel  imaginibus  implicitum .  — 
Nonne  autem  inter  se  conferri  possunt  et  quam  nuncupat  Kantius 
sensibilitas  pura,  id  est  receptivitas  sensuum  in  mente  data,  prior 
ipsis  sensibus,  et  quem  nominat  Leibnitius  sensus  communis,  sci- 
licet  mens  ipsa  in  qua  sensus  proprii,  quales  visus,  tactus,  et 
ceteri  coalescunt,  omnibus  istis  necessario  prior?  Solitum  erat 
apud  scholasticos,  auctore  quidem  Aristotele,  sensum  communem 
a  sensibus  propriis  distinguere  tanquam  synopsim  quamdam  sen- 
suum  qui  in  corpore  diversi  in  mente  ad  unum  rediguntur.  At 
primus  certe  Leibnitius  hanc  synopsin  vel  synsesthesin  ad  intel- 
lectum  purum  retulit;  unde  inferri  potest  in  intellectu  jacere  con- 
ditionem  non  modo  cogitationis  ac  scientiarum  sed  etiam  ipsorum 
sensuum. 

Non  minus  operae  pretium  attendere  ceteris  formulse  verbis 
quam  supra  memoravimus  :  ideam  spatii  esse  intellectus  puri 
qase  autem  ad  externa  referatur  atque  per  sensus  percipiatur.  — 
Licetne  inde  conjicere  inter  ideas  intellectus  alias  ad  cognitionem 
universarum  rerum,  videlicet  ideas  substantise,  causae,  unitatis 
et  ceteras  ejusmodi,  alias  unice  ad  perceptionem  externarum 
rerum  pertinere  inter  quas  prsecipue  idea  spatii  habenda  est 2?  — 

1.  Boutroux,  la  Monadologie,  p.  73. 

2.  Cf.  Gerhardt,  t.  VI,  p.  488.  Snv  ce  qui  passe  les  sens  et  la  nature.  —  Uem, 

Ita  intelligere  possumus  quare  ista  idea  modo  a  priori,  modo 
a  posteriori  nobis  visa  sit.  Quatenus  enim  ab  intellectu  puro 
oritur,  definitionum  ac  demonstrationum  capax  est  atque  dis- 
tincte  concipitur;  quatenus  autem  ad  externa  refertur  et  perci- 
pitur  per  sensus,  imaginarium  aliquid  involvit  atque  naturam 
phaenomeni  redolet  haud  secus  atque  ideae  soni,  coioris  aut 
saporis.  Praeest  igitur  in  mente  sensibus,  nec  tamen  ita  ut  sine 
sensibus  percipi  possit.  A  tactu  vel  visu  nequaquam  potissimum 
pendet;  nec  tamen  si  uterque  sensus  tollatur,  etiamtum  mente 
percipi  potest. 

His  principiis  resolvit  Leibnitius  celeberrimum  Molynosii  pro- 
blema  :  An  homo  natu  caecus,  si  visus  detur,  possit  cubum 
a  globo,  non  adhibito  tactu,  discernere? 

Dum  enim  inventor  problematis,  approbante  Lockio,  negat 
eum  discernere  posse,  Leibnitius  affirmat,  dummodo  tamen  prius 
noverit  duas  figuras  visui  subjectas  esse  cubi  ac  globi  ac  tantum 
discernere  debeat  alteram  ab  altera.  —  «  Non  poterit  forsan,  ani- 
madvertit  Noster,  primo  adspectu,  novitate  rerum  attonitus, 
neque  satis  assuetus  inferendis  consequentiis;  poterit  tamen  ulte- 
rius  per  principia  rationis,  adjuncto  quod  tactus  suppeditat  sen- 
sibilis  notitiae.  Nulla  sunt  enim  in  globo  distincta  puncta,  dum 
in  cubo  octo  sunt  puncta  distincta  a  ceteris.  Nisi  haec  adesset  via 
discernendi  figuras,  non  posset  caecus  rudimenta.  geometriae 
ediscere  per  tactum.  Videmus  tamen  natu  caecos  ediscendae  geo- 
metriae  esse  capaces,  imo  semper  aliqua  rudimenta  naturalis 
geometriae  habere,  atque  plerumque  geometriam  per  visum 
edisci,  non  adhibito  tactu,  ut  fieri  posset  ac  deberet  a  paralytico 
vel  a  quovis  alio  cui  tactus  ferme  deesset.  Oportet  utique  duas 
illas  geometrias,  nempe  caeci  et  paralytici,  ad  unum  coire  et  inter 
se  congruere,  imo  ad  easdem  ideas  recidere,  etsi  nullae  sint  com- 
munes  imagines.  »  —  Quae  si  bene  intelligimus,  nobis  videntur 
significare  ideam  spatii  communem  esse  visui  ac  tactui,  tanquam 
unicum  diversorum  sensuum  receptaculum  :  subest  enim  haec 
idea  visualibus  pariter  et  tactualibus  perceptionibus,  ita  ut  una 
atque  eadem  sit  caecorum  et  paralyticorum  geometria. 

Parum  igitur  aberat  quin  Leibnitius  Kantii  de  spatio  doctrinam 
praesentiret  :  scilicet  spatium  esse  formam  universalem  exter- 
norum  sensuum.  Statuitur  certe  spatium  apud  illum  tanquam 

p.  502.  « 11  y  a  donc  trois  rangs  de  notions  :  les  sensibles  seulement  qui  sont 
affecteesa  chaque  sensen  particulier,  les  sensibles  et  intelligibles  a  la  fois  qui 
appartiennent  au  sens  commun,  et  les  intelligibles  seulement  qui  sont  propres 
au  seul  entendement.  » 

ordo  sensuum  necessarius.  Nec  vim  fecisse  putamus  vera  illius 
sententiae  synopsis  vel  synaesthesis  nomen  usurpando. 

III.  Superest  tamen  ut  qua^ramus  cur  intellectus  purus  hanc 
ideam  spatii  contineat  communem  sensibus  atque  externarum 
rerum  perceptioni  necessario  addictam. 

Nec  alia  ratio  dari  posse  videtur  nisi  quoe  impendet  omni 
monadi  necessitas  perceptiones  suas  ordinandi  ita  ut  distincte 
acper  certos  gradus  explicari  possit  quam  in  se  continet  univer- 
sarum  rerum  expressio.  In  ipsa  ergo  monadum  natura  insita  et 
praestabilita  esse  debet  lex  secundum  quam  spatium  generatur, 
id  est  perceptiones  vel  phaenomena  externa  ordinantur,  ideoque 
spatium  et  materia  inter  se  mutua  vice  conjuncta  sunt,  ut  patet 
ex  verbis  Theodicsese  jam  translatis  :  «  Si  mentes  vel  animi  tantum 
essent,  carerent  nexu  necessario,  ordine  temporum  ac  locorum. 
Ordo  autem  ille  petit  materiam,  motum  ejusque  leges.  » 

Atqui  inter  animam  nostram  et  mundum  externum  interpo- 
nitur  corpus  organicum  quod  ita  animae  consociatum  est  ut 
nunquam  ab  eo  (non  corpus  totum  dico  sed  pars  ejus  intima) 
separetur.  In  perceptionibus  animae  primum  ipsius  corporis 
actiones  vel  modificationes  exprimuntur,  dein  per  istas  quasi 
per  vicarias  repraesentationes  ceterarum  rerum  status.  Quare 
Leibnitius  solet  corpus  vocare  le  point  de  vue  de  Vdme.  Non 
temere  ergo  conjici  potest  in  corpore  organico  quod  cuique 
animae  adhaeret  rationem  insidere  legis  secundum  quam  spatium 
generatur.  Ab  illo  enim  tanquam  a  centro  radios  anima  describit 
in  omnes  partes  atque  ita  evolvit  indefinitam  sphaeram  univer- 
sorum  phaenomenorum  capacem.  Nusquam  tamen  fatendum  est 
Leibnitium  tale  munus  corpori  in  efficienda  spatii  idea  adscrip- 
sisse;  at  nobis  videtur  ceteris  omnibus  ejus  placitis  omnino  con- 
sentaneum  *. 

Golligamus  igitur  spatium  esse  legem  ipsi  animae  insitam 
secundum  quam  a  corpore  suo  tanquam  a  centro  disponit  et  ordi- 
nat  perceptiones  quibus  in  se  res  externas  repraesentat. 

1.  Cf.  Nouveaux  Essais,  lib.  II,  cap.  xv,  §  11.  Erdm.,  p.  243.  —  Philarete. 
Nous  ne  savons  pas  quel  rapport  les  esprits  ont  avec  Vespace  ni  comment  ils  y 
participent.  —  Theophile.  Tous  les  esprits  finis  sont  toujours  joints  a  quelque 
corps  organique  et  ils  se  representent  les  autres  corps  par  rapport  aux  leurs. 
Ainsi  leur  rapport  a  Vespace  est  aussi  manifeste  que  celui  des  corps.  —  Cf.  Ge- 
rhardt,  t.  II,  p.  90  :  «  Udme  exprime  plus  distinctement  ce  qui  appartient  d 
son  corps.  »  Leibniz  a  Arnauld,  et  p.  253.  —  V.  hunc  locum,  cap.  vr,  p.  39. 


GAPUT  OGTAVUM 


DE  KELATIONE  SPATII  AD  DEUM 


Quale  sit  spatii  fundamentum  sive  in  rebus  externis  sive  in 
mente  humana  superius  disquisitum  est.  Nondum  tamen  ad 
ultimas  rationes  pervenimus,  quum  nobis  adhuc  ignotum  sit 
quomodo  ad  Deum  referatur.  Nulla  enim  cognitio  vere  adsequata 
dici  potest,  ut  liquet  ex  Meditationibus  de  cognitione,  veritate  et 
ideis  *,  nisi  redigatur  «  ad  prima  possibilia,  ad  notiones  irresolu- 
biles,  sive,  quod  eodem  redit,  absoluta  attributa  Dei,  nempe  causas 
primas  atque  ultimam  rerum  rationem  ».  —  Adde  quod  spatium 
ordinum  vel  relationum  genere  continetur  :  atqui  «  relationes  et 
ordines  entia  rationis  quodam  modo  haberi  possunt,  quamvis  in 
rebus  fundata  sint ;  namque  eorurn  realitas,  ut  veritatum  seterna- 
rum,  a  suprema  ratione  oritur  2  ».  Itaque  dictitat  Leibnitius  veri- 
tatem  et  realitatem  spatii  in  Deo  fundatam  esse  ut  omnes  seternas 
veritates 3,  et  Lockio  asserente  dici  posse  spatium  modo  esse  Deum, 
modo  esse  ordinem  seu  relationem,  respondet  potius  dicendum 
spatium  esse  ordinem,  Deum  autem  ejus  ordinis  esse  fontem. 

I.  Occurrit  primum  inquirentibus  haec  sententia  spatium  nihil 
aliud  esse  nisi  unum  ex  illis  absolutis  Dei  attributis  per  quse 
rerum  universitas  explicatur,  scilicet  ipsam  Dei  immensitatem. 
Scripsit  enim  Leibnitius  4 :  «  Ista  absoluta  nihil  aliud  sunt  quam 
attributa  Dei,  nec  minus  dici  possunt  esse  fontes  idearum  quam 
Deus  est  principium  rerum.  Idea  absoluti  quatenus  ad  spatium 
refertur  non  alia  est  atque  divinse  immensitatis  atque  ita  de  cete- 
ris.  »  Quomodo  enim  Deus  esse  potest  immensus  nisi  ubique  sit 

1.  Erdm.,  p.  80. 

2.  Nouv.  Essais,  lib.  II,  cap.  xxv,  §  1.  Erdm.,  p.  276. 

3.  Ibid.,  lib.  II,  cap.  xiii,  §  17.  Erdm.,  p.  240. 

4.  Ibid.,  lib.  II,  cap.  xvn.  Erdm.,  p.  244. 

scilicet  spatium  impleat  infinitum?  Unde  Noster  ferrne  laudat 
doctrinam  scholarum  quae  Deo  ubietatem  tribuunt  repletivam, 
quippe  quum  Deus  universum  mundum  repleat  4. 

Nequaquam  tamen  Leibnitius  profitetur  Deum  in  spatio  esse 
qui  contra  hanc  doctrinam  apud  Clarkium  et  Newtonium  vehe- 
mentissime  explodit. 

Dixerat  Glarkius  spatium  nihil  aliud  esse  nisi  immensitatem 
vel  omnipraesentiam  Dei,  scilicet  proprietatem  infmiti  atque  aeterni 
entis  quse  ejus  existentiam  necessario  sequeretur.  Imo  dixerat 
Newtonius,  approbante  Glarkio,  spatium  essetanquam  sensorium 
Dei  scilicet  locum  in  quo  res  a  secreatas  perciperet  Deus  quemad- 
modum  anima  humana  imagines  rerum  in  sensorio  percipit. 

Respuit  autem  Leibnitius  hanc  «  prxsentise  »  notionem  quse 
Clarkio  ac  Newtonio  necessaria  videtur  ad  intelligendum  sive  Dei 
sive  animse  cum  rebus  commercium. 

Deus,  objiciunt,  non  potest  res  percipere  nisi  iisdem  prsesens 
sit,  neque  etiam  anima  imagines  rerum  :  nam  fieri  non  potest  ut 
res  agat,  vel  ut  aliquod  subjectum  agat  in  illa,  in  loco  ubi  non 
prsesens  sit  (Secundum  Clarkii  scriptum,  §  4).  Quum  Deus  uni- 
versum  percipiat,  necesse  est  eum  esse  universo  prsesentem,  sive 
esse  ubique. 

Quibus  respondet  Noster  Deum  non  esse  prsesentem  rebus  situ 
(par  situation)  sed  essentia  atque  praesentem  se  manifestare  imme- 
diata  operatione  (Tertium  scriptum  Leibnitii,  §12).  —  Quod  revera 
congruit  cum  defmitione  ubietatis  repletivse  qualem  ipse  dedit  in 
opere  prius  citato;  nempe  Deum  implere  universum  quia  imme- 
diate  operatur  in  creaturis  quas  continuo  producit.  Quam  contra 
fmgit  Glarkius  proesentiam  eadem  esse  videtur  atque  circumscrip- 
tiva  scholarum  ubietas,  quae  corporibus  tribuitur  in  spatio  positis, 
ubi  sunt  punctatim,  ita  ut  mensurse  subjiciantur  quatenus  assi- 
gnari  possunt  puncta  rei  sitae  punctis  spatii  respondentia.  —  Prae- 
sentia  autem  sive  coexistentise  proximitas  nullo  modo  sufficit  ut 
intelligamus  quomodo  quse  fiunt  in  aliqua  substantia  ab  alia 
percipiantur.  Jam  non  est  Deus  in  iila  hypothesi  nisi  anima  mundi 
quum  res  cognoscat  non  quoad  ab  ipso  pendent  sed  per  quoddam 
genus  sensus,  ut  vulgo  putant  animam  sentire  quse  fiunt  in  cor- 
pore  (Quintum  scriptum,  85,  86).  —  Imo  hic  modus  sentiendi  ne 
in  animis  quidem  locum  habet.  Sentiunt  enim  animae  quae  extra 
ipsas  fiunt  per  quse  fiunt  in  ipsis  rebus  externis  respondentia. 
Nec  anima  diffusa  est  per  corpus,  nectota  estin  singulis  corporis 

1.  Nouv.  Essais,  lib.  II,  cap.  xxm,  §  21.  Erdm.,  p.  273. 

partibus,  nisi  eam  extensam  et  divisibilem  fmgas.  JEque  verbis 
abutitur  qui  eam  vel  uni  puncto  alligat  vel  per  plura  puncta  dis- 
pergit.  Nequaquam  igitur  spatium  necessarium  est  Deo  ut  rebus 
praesentem  se  manifestet.  Deus  res  percipit  in  se  ipso.  Spatium  est 
locus  rerum  non  autem  locus  idearum  Dei  (Quartum  Leibnitii 
scriptum,  29). 

Instabit  forsan  Glarkius  spatium  esse  necessarium  Deo  non 
modo  ad  res  percipiendas  sed  etiam  ad  existendum,  quum  sit  locus 
mnium  rerum.  —  Non  est  tamen  spatium  locus  Dei,  sin  aliteor 
esset  res  Deo  coseterna  quae  ab  illo  non  penderet,  imo  a  quo  ille 
penderet  si  loco  ei  opus  sit  ad  existendum  (Quintum  scriptum, 
79). 

Nec  aliunde  potest  spatium  esse  proprietas  vel  attributum  Dei. 
Quod  multis  argumentis  probat  Leibnitius  *. 

Si  enim  esset  proprietas  Dei,  in  essentiam  Dei  ingrederetur ; 
ergo,  quum  partes  habeat,  essent  partes  in  essentia  Dei.  —  Rursus 
universa  spatia,  simul  sumpta,  componunt  spatium  infmitum  : 
ex  quo  fieret  ut  proprietas  Dei  ex  affectibus  creaturarum  compo- 
neretur.  —  Adde  quod  spatia  modo  vacua,  modo  plena  sunt; 
erunt  ergo  in  essentia  Dei  partes  modo  vacuae,  modo  plense, 
utique  perpetuse  mutationi  obnoxiae.  Corpora  spatium  implendo 
partem  essentise  divinae  implerent  et  communem  mensuram  cum 
ipsahaberent;  et  si  ponis  vacuum,  pars  Dei  erit  in  machinse  pneu- 
maticae  receptaculo.  —  Dic  spatium  infmitum  esse  immensitatem 
Dei  :  cogeris  dicere  quse  sunt  in  spatio  esse  in  immensitate  Dei, 
ergo  in  ejus  essentia.  —  Item,  Deum  esse  immensum  idem  signi- 
ficat  atque  Deum  esse  in  universo  spatio.  At  si  Deus  est  in  spatio, 
quomodo  dici  potest  spatium  esse  in  Deo  vel  esse  proprietas  Dei? 
Solet  certe  proprietas  esse  in  subjecto  :  nunquam  auditum  est 
subjectum  esse  in  sua  proprietate. 

Non  tollit  tamen  Leibnitius  immensitatem  Dei,  sed  ab  infinito 
spatio  prorsus  distinguit.  Quod  Deus  immensus  est,  non  ideo  prse- 
sens  est  infinito  spatio ;  namque  totum  infmitum  partibus  com- 
positum,  quale  esset  spatium,  non  potest  existere  2.  Goncipienda 
potius  immensitas  tanquam  absolutum  quiddam,  priusomni  com- 
positione  nec  per  additionem  partium  constitutum  :  nihil  aliud 
est  quam  absolutun  ipsum  quatenus  ad  spatium  refertur.  Unde 
sequi  videtur  eam  nec  a  mundo  nec  a  spatio  quidem  pendere. 
Quod  aperte  profitetur  Leibnitius  {Scriptum  V,  §  106).  Sublatis 

1.  Nouv.  Essais,  40  et  sq. 

2.  Ibid.,  cap.  xvnr,  §  5  et  8.  Erdm.,  p.  244. 

creaturis,  subsisteret  tamen  immensitas  Dei,  sed  nullo  modo 
penderet  a  locis  :  nulla  enim  essent  loca,  nullum  actuale  spatiurn. 
Quare  immensitas  Dei  non  pendet  a  spatio.  Si  Deus  esset  solus, 
nihil  jam  esset  spatium  nisi  in  ideis,  mera  possibilitas;  immensus 
tamen  esset  Deus  eo  quod  in  se  contineret  potestatem  infinitam 
se  manifestandi  creaturis  qusecumque  esse  possent. 

II.  Est  ergo  spatium  apud  Deum  priusquam  mundus  creetur 
tanquam  lex  secundum  quam  necessario  creabitur.  Dubitari  non 
potest  quin  Leibnitius  primum  spatii  fontem  in  Deo  posuerit, 
ut  supra  ostendimus  l.  Hic  tamen  ambigitur  utrum  Deus  ipse 
creaturas  ordinet  ac  percipiat  sub  lege  spatii  an  contra  spatii 
legem  imponat  tantum  creaturis  ut  perceptiones  suas  ordinent. 

Priori  quidem  opinioni  favere  videntur  ipsa  verba  quibusutitur 
Leibnitius  quum  de  relatione  spatii  ad  Deum  disserit.  Ita  audi- 
mus  eum  dicentem 2  «  per  immensitatem  dari  partes  et  ordinem 
immediatis  operationibus  Dei  » ,  his  scilicet  ipsis  quibus  mundus 
creatur  et  conservatur.  Oriretur  ergo  spatium  a  Deo  in  ipso  actu 
creationis  priusquam  perceptionibus  animarumimplicitum  appa- 
reret.  Ad  quod  recidit  istud  ex  Theodicxa  3  :  rerum  systema 
necessario  esse  systema  corporum,  idest  rerum  secundum  loca  et 
tempora  ordinatarum,  atque  animarum  quse  corpora  reprsesen- 
tant  ac  percipiunt. 

Si  tamen  huic  opinioni  concedimus,  evertuntur  omnia  quse 
jam  certissimis  rationibus  firmavimus,  nempe  spatium  esse  or- 
dinem  non  monadum  sed  phaenomenorum,  imo  spatium  ipsum, 
ut  Leibnitius  ssepissime  professus  est  4,  non  minus  atque  mate- 
riam  esse  merum  phoenomenon.  Dicendum  est  igitur  Leibnitium 
talibus  verbis  usum  esse  ut  communibus  notionibus  doctrinam 
suam  accommodaret,  nec  mundum  phoenomenorum  a  mundo 
monadum  plerumque  discrevisse,  quum  ferme  omnes  homines 
priorem  tantum  agnoscant,  nisi  forte  de  hoc  ipso  discrimine  res 
ageretur. 

Quse  si  vera  sunt,  non  immediate  fundatur  spatium  in  Deo  sed 
mediantibus  monadibus  earumque  perceptionibus.  Deus  percipit 
res  ipsas  quales  in  se  sunt  :  atqui  res  ipsae,  scilicet  monades,  non 
sunt  in  spatio,  ut  supra  monstravimus ;  ergo  Deus  non  eas  in 
spatio  percipit.  Percipit  autem  res  eodem  actu  quo  creat  :  non 
igitur  eas  creat  in  spatio.  Great  autem  et  percipit  monades  tan- 

1.  Cf.  Gerhardt,  t.  VII,  p.  564.  Leibnitius  ad  Pr.  Sophiam. 

2.  Nouv.  Essais,  lib.  II,  cap.  xv,  §  4.  Erdm.,  p.  242. 

3.  Loco  citato,  p.  II,  §  200.  Erdm.,  p.  265. 

4.  Cf.  Corresp.  de  Leibniz  et  d' 'Arnauld,  edit.  Janet,  t.  I,  p.  675. 
E.  Boirac.  4 

quam  sua  phaenomena  sub  lege  spatii  necessario  ordinantes  : 
inest  ergo  spatium  cogitationi  atque  operationi  divinae,  more 
autem  ideae  sive  causa^  exemplaris  secundum  quam  vis  reprae- 
sentativa  omnium  monadum  informata  atque  constituta  est. 

Enitendum  tamen  nobis  ut  videamus  an  Leibnitius  hanc  opi- 
nionem  cum  priori  conciliare  non  tentaverit. 

Primum  enim  saepissime  dictitat  Noster  omnes  substantias  sive 
monades  eo  ipso  inter  se  connexas  et  conspirantes  esse  quod 
unum  et  eumdem  universum  mundum  quaeque  suo  modo  expri- 
mant.  Unde  concludas  esse  revera  universum  mundum  a  mona- 
dibus  distinctum  qui  tamen  in  omnibus  monadibus  exprimitur  *. 
Universus  iste  mundus  certe  a  Deo  percipitur  absolute  atque 
infmite  qualis  est,  finite  ac  relative  a  creaturis  qualis  apparet, 
ita  tamen  ut  haec  atque  illa  perceptio  gradu  quidem  non  essentia 
inter  se  differant.  Quae  ergo  ordinant  perceptiones  in  monadibus, 
nempe  spatii  relationes,  eaedem  ordinare  debent  in  Deo  nisi  quod 
hic  distincte  ac  sine  defectu,  illic  confuseatque  deficienter  cognos- 
cuntur.  Rationes  enim  finiti,  ut  solet  Leibnitius  affirmare,  succe- 
dunt  etiam  in  infinito  2. 

At  si  quis  objiciat  universum  istum  mundum  non  a  monadibus 
distinctum  esse  sed  contra  ex  omnibus  monadibus  constare,  una 
qualibet  excepta  in  qua  ceterae  conjunctim  repraesentantur,  — 
quod  quidem  verae  Leibnitii  sententiae  propius  esse  libenter  dice- 
remus,  —  patet  etiamtum  aliqua  ad  conciliationem  via.  —  Vidi- 
mus  enim  superiori  capite  esse  inter  monades  ordinem  quemdam 
secundum  quem  inter  se  consociantur  atque  aliae  pendent  ab 

1.  «  Toutes  les  substances  devant  avoir  une  harmonie  et  une  liaison  entre 
elles,  et  toutes  devant  exprimer  en  elles  le  m&ne  univers  et  la  cause  univer- 
selle  qui  est  la  volonte  de  leur  createur,  et  les  decrets  ou  lois  qu'il  a  etablis 
pour  faire  qu'elles  s'accommodent  entre  elles  le  mieux  qu'il  se  peut...  Autre- 
ment  les  phenomenes  des  esprits  diflerents  ne  s'entr'accorderaient  point,  et 
il  y  aurait  autant  de  systemes  que  de  substances....  Toute  la  notion  que  nous 
avons  du  temps  et  de  Fespace  est  fondee  sur  cet  accord.  » {Correspondance  de 
Leibniz  et  d'Arnauld,  edit.  Janet,  t.  I,  p.  671  et  672.) 

2.  Cf.  Gerhardt,  t.  II,  p.  435.  —  Si  corpora  sunt  phaenomena  et  ex  nostris 
apparentiis  aestimantur,  non  erunt  realia,  quia  aliter  aliis  appareant.  Itaque 
realitas  corporum,  spatii,  motus,  temporis,  videtur  consistere  in  eo  ut  sint 
phaenomena  Dei  seu  objectum  scientiae  visionis.  Et  inter  corporum  apparitio- 
nem  erga  nos  et  apparitionem  erga  Deum  discrimen  est  quodammodo  quod 
inter  scenographiam  et  ichnographiam.  Sunt  enim  scenographise  diversa' 
pro  spectatoris  situ,  ichnographia  seu  geometrica  repraesentatio  unica  est; 
nempe  Deus  exacte  videt  res  quales  sunt  secundum  geometriam,  quanquam 
idem  etiam  scit  quomodo  quaeque  res  cuique  alteri  appareat  et  ita  omnes 
alias  apparentias  contineat  eminenter.  (Ex  appendice  ad  epistolam  patris  Des 
Bosses  LXXXIX.) 

aliis,  ejusque  ordinis  spatium  esse  quasi  pluenorrienon.  Nonne 
inde  liceret  duo  spatia  distinguere,  unum  sensibiie  quod  datur 
in  perceptionibus  monadum,  aiterum,  ut  ita  dicam,  intelligibile, 
prioris  fundamentum,  quod  supponitur  inter  monades  ipsas, 
non  autem  datur  nisi  in  perceptione  Dei?  Si  non  repugnant  ista 
Leibnitianae  philosophise  principiis,  sequitur  spatii  fontern  ab 
ipsa  Dei  essentia  manare,  quum  nihil  aliud  sit  spatium  nisi 
intellectus  divinus  quatenus  monades  certis  rationibus  inter  se 
connectit  et  ordinat  ita  ut  unum  mundum  universum  efficiant. 


GAPUT  NONUM 


QUID  INTER  LEIBNITIUM  ET  KANTIUM  DE  NATURA  SPATII  DISCREPET 


I.  Jam  tempus  est  nobis  totam  Leibnitii  de  spatio  doctrinam 
paucis  verbis  comprehendere. 

Spatium  est  ordo  coexistentium  phsenomenorum,  nequaquam 
monadum,  in  quo  universa  continentur  atque  suum  habent 
quaeque  situm.  Datur  tantum  in  perceptionibus  animee  ita  ut 
phaenomena  continuo  ab  illa  percipi  possint  atque  certis  ratio- 
nibus  distingui  simul  et  inter  se  ordinari.  A  perceptionibus  potest 
tamen  abstractive  separari,  atque  ita  fit  infinita  coexistentium 
possibilitas  quae,  sicut  series  numerorum,  rebus  ipsis  prseesse 
videtur  :  unde  multis  placuit  falsa  opinio  esse  spatium  absolutum 
quod  vacuum  plenumve  corporibus  indifferenter  existere  possit. 
Quod  vero  spatium  inest  tantum  pbaenomenis,  non  ideo  caret 
fundamento  apud  monades  :  respondet  enim  ordo  situum  ordini 
expressionum  scilicet  relationibus  monadum  quae  inter  se  ita 
consociatae  sunt  ut  quseque  potissimum  alias  sibi  consoCiatas 
exprimat  ceterasque  tantummodo  quantum  ad  priores  referantur. 
Prsestabilita  est  igitur  in  anima  percipiente  idea  spatii  quae  sensui 
communi  innata  dici  potest  quatenus  sensibus  proprie  dictis  com- 
muni  conditione  imponitur  ad  percipiendum  res  externas.  — 
Primus  autem  spatii  fons  apud  Deum  quaerendus  est  in  quo  nihil 
aliud  est  nisi  lex  ab  ipso  instituta  ut  omnes  substantiae  aliee  aliis 
quam  optime  accommodentur  utque  inter  se  concordent  anima- 
rum  perceptiones  per  quas  exprimitur  mutua  illa  substantiarum 
accommodatio. 

Manent  quidem  in  hac  doctrina,  ut  seepius  animadvertimus, 
plura  incerta  et  obscura;  quam  nemo  tamen  negabit  Kantianse  de 
spatio  doctrinae  maxime  affinem  esse,  quippe  quum  non  rebus  ipsis 
sed  phaenomenis  ideoque  menti  spatium  inesse  utraque  profiteatur. 

Primus  tamen  Kantius  sibi  videtur  idealem  spatii  naturam 
excogitavisse,  neque  libenter  pateretur  tanti  reperti  laudem  inter 
ipsum  ac  Leibnitium  dispertiri.  Necesse  est  igitur  ut  videarnus 
quomodo  Leibnitii  doctrinam  intellexerit  atque  a  sua  distinxerit. 
Quod  quidem  cognoscere  poterimus  non  modo  ex  Crilica  Rationis 
Purie  (1781)  praesertim  ex  Appendice  Analyticce  principiorum, 
sed  etiam  ex  Prolegomenis  ad  omnem  metaphysicam  futuram 
(1783),  ex  Responsione  ad  Eberhardium  (1790),  denique  e  scripto 
ad  Berolinensem  Academiam  de  Augmentis  metaphysicx  in  Ger- 
wania  post  Leibnilium  et  Wolfium  (edito  a  doctore  Rinkio, 
anno  1804). 

Notandum  est  primum  nomina  Leibnitii  et  Wolfii  plerumque 
a  Kantio  misceri  tanquam  si  una  atque  eadem  esset  utriusque 
doctrina  :  unde  forsan  aliquis  haud  temere  conjiceret  per  Wol- 
fium  prsecipue  Leibnitium  illi  a  scholaribus  annis  notum  fuisse; 
nec  mirum  quidem  quum  Leibnitiana  philosophia  haud  faciie  in 
scholis  Germanicis  doceri  potuisset  nisi  eam  Wolfius  in  unum 
corpus  redigendam  curavisset.  Atqui,  ut  saepius  nobis  visum  est, 
duae  sunt  ejus  philosophiae  interpretationes,  altera  popularibus 
notionibus  accommodata,  secundum  quam  phsenomena  non  a 
rebus  ipsis  penitus  discriminantur,  ita  ut  monades  elementa  cor- 
porum  esse  videantur,  situm  habere,  spatium  constituere,  cete- 
raque  ejusdem  generis;  altera  autem,  difficilioris  intelligentiae, 
sed  verae  atque  intimae  Leibnitii  sententiae  consona,  secundum 
quam  phsenomena  nihil  aliud  sunt  atque  animae  percipientis 
cogitationes  a  rebus  ipsis  prorsus  distinctae,  ita  ut  monades  non 
ingredientia  sed  requisita  sint  corporum,  neque  per  se  situm 
habeant,  neque  in  spatio  coexistant  —  Haud  dubium  est  tamen 
Wolfium  priori  interpretationi  favisse  atque  ita  Kantio  fallacem 
Leibnitianae  philosophiae  imaginem  tradidisse. 

II.  Tria  sunt  praesertim  quibus  sua  Kantio  videtur  a  Leibnitii 
de  spatio  doctrina  discrepare,  quae  vicissim  perpendamus. 

Primum  spatium  non  in  rebus  ipsis,  sed  in  mente  tantum,  vel, 
ut  ipsius  verbis  utar,  non  objeciive  sed  subjective  existere  prae- 
dicat  :  unde  sequitur  non  noumena  in  spatio  esse,  sed  tantum 
phgenomena  quatenus  sensibilitatis  humanae  formis  necessario 
implicantur.  Leibnitius  contra,  Kantio  quidem  interprete,  pro- 
fessus  est  spatium  in  rebus  ipsis  existere,  scilicet  in  monadibus, 
nihilque  aliud  esse  nisi  ipsum  ordinem  monadum  inter  se  coexis- 
tentium,  distincte  ab  intellectu,  confuse  a  sensibus  cognitum;  nec 
igitur  phsenomena  tantum  spectare  sed  multo  magis  substantias 
phaenomenis  subditas  quales  extra  animae  perceptiones  revera  sunt. 

Secundum  hoc  est  discrimen  spatium  non  ab  intellectu  sed  a 
sensu  ita  pendere  apud  Kantium  ut  non  per  conceptam  sed  per 
intnitionem  cognoscatur,  neque  notionibus  abstractis  sed  potius 
sensationibus  imaginibusque  conferri  possit.  Non  proprie  intelli- 
gimus,  sed  videmus  aut  imaginamur,  uno  verbo  intuemur  spa- 
tium.  Qui  vere  dici  possunt  conceptus  discursive  efficiuntur 
scilicet  per  comparationem  relationum,  exempli  gratia  conferendo 
similitudines  plurium  arborum  efficitur  conceptus  arboris  :  contra 
spatium  uno  intuitu  comprehenditur,  neque  sunt  plura  spatia 
sed  tantum  partes  unius  spatii.  Inde  fitut  omnes  conceptus  qui 
ad  spatium  referuntur  ab  illo  spatii  intuitu  oriantur.  Ita  omnes 
geometriae  enuntiationes,  videlicet  duo  latera  trianguli  simul 
sumpta  tertio  majora  esse,  non  ex  conceptibus  lineae  ac  trianguli 
sed  ab  intuitione  figurae  in  spatio  datae  deducuntur  *.  —  Spatium 
contra  apud  Leibnitium  pro  idea  intellectus  puri  habetur  neque 
a  ceteris  quae  intellectus  puri  vere  sunt,  nempe  substantiae, 
causae,  fmis,  distinguitur.  Ita  per  defmitiones  tantum  et  ratio- 
cinia,  sine  ullo  intuitionis  usu,  tota  geometria  aedificari  posset. 

Denique  spatium  in  mentis  natura  a  priori  datum  esse  Kantius 
affirmat.  Quum  enim  nihil  aliud  sit  nisi  forma  sensus externi  seu 
conditio  sensibilitati  insita  extra  quam  nulla  phaenomenorum 
intuitio  fieri  potest,  necessario  omnem  phaenomenorum  intui- 
tionem  antecedit,  atque  ideo  a  priori  datum  est.  Nulla  alia 
ratione  proprias  geometricarum  veritatum  virtutes  explicari 
posse  confidas.  Nempe  prius  omni  rerum  experientia  summa  cum 
certitudine  cognoscuntur  et  necessario  tamen  universis  rebus,  ut 
patet  ex  experientia,  imponuntur.  Quod  facile  intelligas,  siquidem 
spatium,  cujus  proprietates  his  veritatibus  exprimuntur,  et  in 
mente  ipsa  praeest  quibuslibet  phaenomenis  nec  potest  non  esse 
locus  universorum  phaenomenorum  in  quo  percipienda  reci- 
piuntur.  —  Nec  tamen  ad  res  in  se  sumptas  hae  veritates  perti- 
nent  sed  tantum  ad  phaenomena,  neque  licet  asserere  geometriam, 
extra  mentem  humanam  in  qua  intellectus  sensibus  consociatur, 
absolute  veram  esse.  Si  ad  intellectum  purum  respicias,  qualem 
Deo  vulgo  tribuunt,  nullam  vim  illi  jam  inesse  fateberis.  — 
Apud  Leibnitium  contra  difficile  est  dicere  utrum  a  priori  an 
a  posteriori  spatium  cognoscatur.  Quum  enim  pro  ordine  rerum 
ipsarum  habeatur,  non  aliter  cognosci  posse  videtur  nisi  eodem 
modo  quo  res  ipsae  scilicet  experientia  seu  perceptione  :  atque  ita 

1.  Cf.  quod  dicitur  in  Prolegomenis  de  chirothecis  dextra  et  sinistra  quee, 
etsi  identicae  sint  figura,  alterutri  tamen  coincidere  nequeunt,  non  concep- 
tibus  sed  intuitione  dissimiles. 

veritates  geometricje  empirica  tantum  certitudine  fruerentur 
neque  necessariae  dici  possent.  Aliunde  inscribit  saepius  Leibnitius 
ideam  spatii  inter  ideas  innatas;  imo  totarn  geometriam  innatam 
esse  alicubi  proedicat  1 ;  eoquc  necessarias  esse  veritates  quas 
circum  versatur  quod  non  ab  experientia  rerum  sed  ab  ipso  intel- 
lectus  fonte  oriantur.  Quae  si  concedas,  non  jam  potes  certus  esse 
spatio  res  ipsas  contineri,  quum  relationes  rerum  non  nisi  per- 
ceptione  comperiri  possint;  nec  rursus  intelligere  licet  cur  in 
phaenomenis,  quae  sensibus  non  intellectu  cognoscirnus,  neces- 
sario  tamen  geometrica^  veritates  includantur.  —  Sola  igitur 
Kantii  doctrina  cum  notis  spatii  ac  geometrise  proprietatibus  con- 
gruit. 

Uncle  tantse  clifferentiae  nascerentur  Kantius  ipse  explicarc 
tentavit,  quae  ab  uno  principio  procederent,  scilicet  quod  Leibni- 
tius  veram  sensibilitatis  naturarn  non  cognoverit.  DifTerunt  enim 
sensibilitas  et  intellectus  non  modo  tantum  sed  specie  nec  gradu 
sed  essentia,  ut  in  Critica  Rationis  Purx  demonstratum  est  : 
quorum  autem  unione  fit  cognitio,  ita  ut  nec  per  sensum  absque 
intellectu  neque  per  intellectum  absque  sensu  quidquam  cognos- 
cere  menti  humanse  liceat.  Leibnitius  contra  non  aliam  esse 
cognoscendi  facultatem  putavit  atque  intellectum  a  quo  sensibi- 
iitatem  modo  tantum  vel  gradu  discriminavit.  Eo  tantum  differt 
apud  illum  sensibilitas  ab  intellectu  quod  prior  confuse,  posterior 
distincte  eadem  utrique  objecta  reprsesentant,  scilicet  res  ipsas 
quales  in  se  existunt,  tanquam  si  phsenomena  nihil  aliud  sint 
nisi  noumena  indiscrete  percepta.  Quemadmodum  igitur  Lockius 
omncs  qui  sunt  in  intellectu  conceptus  quasi  sensuales  effecerat, 
ita  Leibnitius  phsenomena  quasi  intellectualia  effecit.  Quare 
spatium  posuit  pro  ordine  intelligibili  substantiarum  secundum 
quem  inter  se  commercium  haberent,  neque  aliud  sensibilitati 
reliquit  officium  nisi  hunc  ordinem  misere  conturbandi. 

III.  Quid  verum,  quid  falsum  sit  in  isto  Kantii  juclicio  nobis 
forsan  in  promptu  est  perspicere. 

Quod  ad  primam  differentiam  attinet,  non  tantum  a  Kantio 
distat  Leibnitius  quanturn  ipsi  Kantio  visum  est.  Supra  enim  nos 
demonstravissearbitramur  spatium  apudLeibnitiumesse  ordinem 
non  monadum  sive  rerum  quales  in  se  existunt  sed  tantum  phae- 
nomenorum,  phaenomena  autem  non  nisi  in  anima  percipiente 
existere.  —  Superest  tamen  hoc  discrimen  quod  Leibnitius  spa- 
tium,  licet  phaenomenis  implicitum,  in  monadibus  tamen  sive  in 

L  Nouveaux  Essais,  lib.  I,  cap.  i,  §  23.  Erdm.,  p.  212. 


—  o6  — 


rebus  ipsis  fundatum  esse  haud  secus  atque  phamomena  asseruit 
(quamvis,  ut  supra  desideravimus,  quale  sit  hoc  spatii  funda- 
mentum  nusquam  satis  clare  exposuerit).  Kantio  contra  placuit 
spatium  esse  tantum  sensibilitatis  humanae  formam  cui  nihil  in 
rebus  ipsis  respondeat. 

Similiter  quod  ad  secundam  differentiam  attinet,  propior  nobis 
etiam  videtur  Kantio  Leibnitius.  Quum  enim  spatium  pro  ordine 
coexistentium  phxnomenorum  habuerit,  eodem  modo  spatium 
cognosci  necessario  statuere  debuit  quo  ipsa  phaenomena,  scilicet 
sensibus  et  imaginatione  :  unde  verba  toties  a  nobis  repetita  : 
((  notiones  qua3  ad  extensionem  pertinent  aliquid  imaginarium 
involvere  »  nec  non  «  idem  dici  posse  de  figura,  magnitudine  et 
motu,  scilicet  qualitates  vel  prsedicata  ista,  haud  secus  ac  colores 
et  sonos,  naturam  phaenomeni  redolere,  nec  quamvis  plus  notitia: 
distincfe  involvant,  ultimam  tamen  analysim  pati  ». 

Fatendum  est  nihilominus  hanc  sensibilem  spatii  naturam  a 
Kantio  firmius  declaratam  esse.  Forsan  non  satis  bene  perspexit 
Leibnitius  quantum  ipsius  de  spatio  doctrina  jam  dissentiret  ab 
illa  geometriae  vulgatissima  apud  philosophos  notione  tanquam 
scientise  ab  intellectu  puro  funditus  elaboratge.  Ita  videtur  sibi 
contradicere  quum  de  geometriae  more  Gartesianorum  loquitur. 
Nec  desunt  tamen  apud  illum  sententise  quibus  mathematica 
tanquam  media  inter  physica  et  metaphysica,  scilicet  sensibilia 
atque  intehigibilia  ponuntur 

Maximum  dicas  discrimen  quod  tertium  notavimus.  In  Kantio 
enim  spatium  datur  totum  a  priori  in  mente  humana  priusquam 
phaenomenis  impleatur  tanquam  forma  accipiendse  materiae  prse- 
parata.  In  Leibnitio  contra  datur  simul  atque  phaenomena  a  qui- 
bus  non  magis  separari  potest  quam  numerus  a  rebus  numeratis, 
neque  aliud  est  nisi  ordo  coexistentium  phaenomenorum  :  unde 
sequi  videtur  illud  non  a  priori  sed  a  posteriori  tantum  percipi 
posse.  Quare,  quum  infmitas  spatii  apud  Kantium  intuitive 
cognoscatur,  apud  Leibnitium  concluditur  eo  quod  concipimus 
eamdem  semper  subsistere  rationem  ut  ultra  progrediamur  2. 

Facilius  forsan  hanc  inter  Kantium  et  Leibnitium  differentiam 
intelliges  si  utriusque  doctrinam  de  spatio  cum  ceteris  conferas. 

Quatuor  autem  prsecipuse  inveniuntur  quarum  duse  spatium 
extra  mentem  humanam  in  rebus  ipsis  existere,  duse  contra,  sci- 
licet  Leibnitii  et  Kantii,  spatium  a  percipiente  anima  nequaquam 

1.  Cf.  locum  jam  citalum,  Gerhardt,  t.  VI,  p.  488  et  502. 

Nouveaux  Essais,  lib.  II,  cap.  xiv,  §  27.  —  lbid.,  cap.  xvn,  §  5. 

divelli  posse  praedicant.  —  Atqui  inter  duas  priores,  altera,  sci- 
licet  Cartesii,  spatium  nihil  aliud  esse  affirmat  nisi  ipsam  cor- 
porum  extensionem  ita  ut  vacuum  materia  nullo  modo  esse  possit : 
altera,  scilicet  Newtonii,  Clarkii  atque  omnium  atomistaruin, 
spatium  corporibus  prius  esse  profitetur  tanquam  locum 
ponendis  movendisque  necessarium  neque  materiae  ita  inhaerere 
ut  vacuum  nequeat  existere.  —  Nobis  videntur  Leibnitius  et  Kan- 
tius  vices  Gartesii  et  Glarkii  utrinque  suscepisse  nisi  quod  ab 
objectis  ad  subjectum  spatium  ambo  transtulerunt.  Finge  enim 
illud  infinitum  receptaculum  quod  Glarkius  necessario  per  se 
existere  contenderat  non  in  ipsa  rerurn  natura  sed  in  anima  per- 
cipiente  dari,  neque  esse  Dei  sed  potius  mentis  humanm  senso- 
rium;  nonne  ipsam  Kantii  doctrinam  habebis?  Finge  contra  exten- 
sionem  quam  Cartesius  esse  proprietatem  ipsius  materiae  extra 
cogitationem  positse  docuerat  nihil  aliud  esse  nisi  ordinem  phseno- 
menorum  intra  cogitationem  coexistentium ;  nonne  ipsam  habebis 
Leibnitii  doctrinam? 
Nostro  tamen  judicio  minui  etiam  potest  hoctertium  discrimem 
Quum  enim  Kantius  spatium  esseformam  apriori  sensus  externi 
praedicat,  an  forte  intendit  spatium  actu  menti  prius  inesse  quam 
ulia  phaenomena  sensui  externo  objiciantur  ?  Sed  ita  mens  et 
spatium  pro  rebus  in  se  existentibus  haberi  possent ;  quod  prorsus 
a  principiis  Kantianae  philosophise  abhorret.  Nunquam  ergo  datur 
actu  spatium  nisi  phaenomenis  seu  sensationibus  externis  invo- 
lutum.  Quo  igitur  sensu  dici  potest  a  priori  datum  nisi  potentia, 
atque  ita  num  aliud  esse  videtur  nisi  lex  insita  sensibilitati 
secundum  quam  phamomena  recipit  atque  ordinat  ut  externum 
mundum  componant? —  Quod  si  Kantius  talem  interpretationem 
patitur,  non  jam  omnino  a  Leibnitio  repugnat.  Audiimus  enim 
Leibnitium  dicentem  ideam  spatii  a  sensu  communi  esse  ortam 
scilicet  ab  intellectu  puro  sed  quse  ad  externa  referatur  atque  per 
sensus  percipiatur.  Eadem  est  igitur  ratio  spatii  atque  numerL 
Non  datur  actu  numerus  absque  re  numerata  :  prseest  tamen 
potentia  numerus  Omni  rei  numeratoe  sed  tanquam  lex  intellectui 
humano  insita  secundum  quam  res  necessario  distinguit.  Simi- 
liter  non  datur  actu  spatium  absque  phsenomenis  coexistentibus  : 
pra^est  tamen  potentia  omnibus  phsenomenis  sed  tanquam  lex 
intellectui  humano  insita  secundum  quam  phaenomena  necessario 
ordinat  ac  percipit. 

Nec  tamen  infitias  ibimus  Leibnitii  doctrinam  minus  firmam  et 
stabilem  videri  quae  simul  ideam  spatii  esse  innatam  ideoque 
sensibus  priorem,  spatium  autem  ipsis  phaenomenis  implicitum 


ideoque  sensibus  quibus  phaenomena  percipiuntur  posterius  esse 
profiteatur, 

IV.  Nunc  quae  verse  sint  inter  Kantium  et  Leibnitium  differen- 
tiae  satis  perspicuum  est. 

Primum  si  formam  spectas  doctrinarum,  non  dubium  est  quin 
doctrina  Leibnitii  parum  certa,  ne  dicam  ambigua  videatur, 
quum  moclo  spatium  sensibus  et  imaginatione,  modo  intellectu 
puro  cognosci;  nunc  ideam  esse  innatam,  nunc  ordinem  a  per- 
ceptionibus  inseparabilem ;  hic  denique  a  Deo  cum  ipsis  mona- 
dibus  creari,  illic  non  inter  monades  secl  phaenomena  tantuni 
existere  doceat.  Kantius  contra  suam  cle  spatio  doctrinam  ferme 
ab  omni  ambiguitate  vindicavit. 

Quod  si  res  ipsas  intueris,  duo  restant  discrimina.  Uterque  spa- 
tium  non  ad  res  ipsas  quales  in  se  existunt  sed  ad  phaenomena 
qualia  animae  percipienti  objiciuntur  pertinere  approbavit.  Leib- 
nitio  autem  placuit  ultimum  spatii  fundamentum  haud  secus 
atque  phaenomenorum  in  rebus  ipsis  jacere  quas  quodammodo 
cognosci  posse  arbitratus  monadum  nomine  descripsit  —  non  ita 
tamen  ut  clare  explicaret  hujus  fundamenti  naturam.  Kantius 
contra  affirmavit  spatium  non  in  rebus  ipsis  sed  in  percipiente 
anima  funclatum  esse  quum.  nihil  aliud  sit  nisi  forma  externae 
sensibilitatis. 

Altera  inde  sequitur  clifferentia  spatium  apud  Leibnitium  a 
phaenomenis  omnino  separari  non  posse,  neque  ideoque  totum  in 
mente  a  priori  esse,  apud  Kantium  contra  vacuum  phaenomenis 
ab  origine  dari  iisdemque  praeesse  tanquam  conditionem  perci- 
piendis  necessariam. 

Gujus  duplicis  discriminis  principium  non  satis  alte  investi- 
gasse  nobis  Kantius  videtur  quum  in  eo  tantum  ponit  quod  Leib- 
nitius  sensibilitatem  ab  intellectu  male  distinxerit. 

Gerte  philosophus  continuitatis  amator  non  potuit  radicitus 
sensibilitatem  ab  intellectu  distinguere  :  duas  esse  species  unius 
generis  scilicet  perceptionis  putavit,  quarum  tamen  altera  ad 
phaenomena,  altera  ad  res  ipsas  seu  monades  referatur.  —  Nec 
phaenomenis  apud  illum  res  ipsae  identicae  sunt  nisi  quod  in  iis 
confuse  perpiciantur  :  insunt  enim  phaenomena  animae  perci- 
pienti  extra  quam  in  se  existunt  monades ;  neque  sunt  portae  vel 
fenestrae  per  quas  substantiae  nostris  sensibus  quasi  pateant. 
Relatio  inter  monades  et  phaenomena  non  est  identitatis  sed  cau- 
salitatis,  nempe  in  monaclibus  esse  rationes  sufficientes  phaeno- 
menorum.  —  Unde  dicere  potes  naturam  monadum  in  phaeno- 
menis  sive  sensationibus  confuse  exprimi  quae  per  conceptus 


intellectuales  distinctius  nec  tamen  unquam  absolute  cognos- 
citur.  Est  enim  ea  natura  in  singulis  monadibus  individua  con- 
cretaque  dum  intellectus  humani  conceptus  necessario  sunt  uni- 
versales  atque  abstracti.  Non  cadit  ergo  in  hominem  perfecta 
rerum  perceptio  quum  sensibilis  cognitio  sit  intuitiva  quidem  sed 
confusa,intellectualisdistinctaquidem  sed  symbolica.  Uni  tanturn 
Deo  competit  in  quo  efficere  res  atque  percipere  unum  atque 
idem  est,  nam  «  quum  Deus  calculat  et  cogitationem  exercet,  lit 
mundus  ». 

Similiter,  quod  ad  ideam  spatii  attinet,  non  satis  perspexit 
Leibnitius  utrum  ad  intellectum  an  ad  sensum  referenda  sit.  Tra- 
ditum  enim  erat  a  Gartesio  ideasinnatas  vel,  ut  nuncupat  Kantius, 
a  priori  omnes  ab  intellectu  pendere,  quaecumque  contra  a  sensu 
pendent  esse  adventitias  vel  a  posteriori.  Propria  fuit  laus  Kantio 
excogitavisse  suas  quoque  esse  sensui  ideas  innatas  vel  potius 
formas  a  priori  inter  quas  spatium  esset  habendum.  Nec  tamen, 
ut  demonstravisse  nobis  videmur,  Leibnitium  omnino  latuit 
ideam  spatii  tanquam  mediam  esse  inter  quae  proprie  dici  possunt 
ideas  innatas  sensuumque  imagines. 

Si  quis  ergo  quserit  ubi  ponendum  sit  discriminis  principium, 
in  eo  nobis  situm  videtur  quod  Leibnitius  rationem  humanam 
valere  asseveravit  non  tantum  pro  phaenomenis  sed  etiam  pro 
rebus  ultra  pheenomena  existentibus,  Kantius  contra  eam  cum 
rebus  ipsis  nullum  commercium  habere  posse  atque  tantum  ad 
phsenomena  spectare.  Unde  sequitur  spatium,  etsi  apud  Leibni- 
tium  in  mente  humana  tantum  detur,  in  rebus  tamen  ipsis  fun- 
datum  esse  haud  secus  atque  phsenomena,  neque  ideo  a  phseno- 
menis  posse  omnino  separari;  apud  Kantium  autem  eo  ipso  quod 
in  mente  humana  detur,  nullo  in  rebus  ipsis  fundamento  egere 
atque  phsenomenis  extrinsecus  accidentibus  necessario  praeesse. 
—  Tota  igitur  utriusque  philosophi  doctrina  in  hac  lite  agitur  : 
scilicet  utrum  principia  rationis  de  phaenomenis  tantum  an  uni- 
verse  valeant. 

Non  nostrum  est  tantam  causam  dijudicare.  Magistamen  nobis 
videtur  sibi  consentaneus  Leibnitius.  Qui  enim  principio  rationis 
sufficientis  confidit  rationem  phsenomenorum  atque  spatii  quo 
phaenomena  continentur  potest  ac  debet  inquirere  non  modo  in 
mentis  humanae  natura  sed  etiam  in  natura  rerum  ipsarum  extra 
mentem  humanam  existentium.  —  Quse  omnia  Kantius  negat 
jure  fieri  posse.  Neque  tamen  phsenomena  suam  in  se  rationem 
sufficientem  habere  arbitratur,  quum  ea  pendere  a  noiimenis 
affirmet.  Unde  .autem  ista  jure  fieri  potest  noumenorum  affir- 

matio,  nisi  rationis  sufficientis  principium  ultra  phoenomena  ad 
res  ipsas  progrediatur?  Item,  quum  in  cognitione  humana  duas 
partes  discernit,  scilicet  materiam  atque  formam,  quare  alteram 
ad  subjectum  seu  mentem,  alteram  ad  objectum  seu  noumena 
refert,  quum  cognosci  posse  diffiteatur  quse  sit  vel  mentis  in  se 
vel  noumenorum  natura? 

Libenter  ergo  diceremus  cum  Leibnitio  spatium  esse  ordinem 
phaenomenis  a  mente  impositum  ut  distincte  percipiantur,  eum 
tamen  qui  relationibus  substantiarum  respondeat.  Neque  ita 
Kantii  de  spatio  doctrinam  rejicere  sed  potius  complere  nobis 
videremur. 

Si  enim  omittis  hanc  ultimam  litem,  Kantius  de  Leibnitio,  ut 
ita  dicam,  bene  meritus  est  quod  ejus  doctrinam  obscuram  et 
ancipitem  clariorem  ac  certiorem  effecerit,  imo  quum  a  Wolfio 
fallaci  interpretatione  obruta  esset,  denuo  instauraverit.  Quod 
interdum  ipsum  suspicatum  esse  dicas,  ut  videre  est  in  opere 
quod  inscribitur  Responsio  ad  Eberhardium  *.  Negat  enim  credi 
posse  corpora  apud  Leibnitium  monadibus  spatiumve  simplicibus 
elementis  composita  esse  ita  ut  quumtalia  diceret  Leibnitius,  non 
de  mundo  corporum  loqueretur  sed  de  fundamento  hujus  mundi, 
quocl  sensibus  nequaquam  percipi  potest.  Nemini  ergo  mirandum 
videatur  quod  demonstrare  conati  sumus,  annuente  quidem 
Kantio,  «  Purse  Rationis  Griticam  nonnisi  veram  Leibnitii  apolo- 
giam  haud  temere  dici  posse  2  ». 

1.  Prolegomtnes,  etc,  edit.  francaise  de  Tissot,  p.  235,  307. 

2.  Loco  citato,  p.  310. 

